Published: Sunday, 22 April 2018 10:02\n«Οφείλω το ενδιαφέρον μου για την ηλεκτρονική μουσική στον John Cale, έναν άνθρωπο που έχει συνεργαστεί με τον La Monte Young. Εκείνος με μύησε στην ιδέα του βόμβου και ανέκαθεν μου άρεσε η ιδέα της κιθάρας με φίντμπακ αλλά και να παίζω με τα τέιπς. Έτσι αποφάσισα να γράψω μουσική χωρίς στίχους και χωρίς σταθερό ρυθμό. Επικεντρώθηκα στο φίντμπακ παίζοντας με τις ταχύτητες χωρίς να κουρδίσω την κιθάρα μου σε κάποιο συγκεκριμένο κλειδί… Αυτό που έκανα το εννοούσα πολύ σοβαρά. Ήμουν και, χμ, μαστουρωμένος όσο δεν πάει…» (Ο Lou Reed για το Metal Machine Music).\nΤΟ ΣΠΟΥΔΑΙΟΤΕΡΟ ΑΛΜΠΟΥΜ ΠΟΥ EΓΙΝΕ ΠΟΤΕ\nΕιπώθηκε ότι στην ετήσια έκθεσή μου προς τους μετόχους για την περυσινή χρονιά (η οποία δημοσιεύτηκε εδώ τον περασμένο μήνα), παρέλειψα να αναφέρω γιατί το Metal Machine Music είναι καλό άλμπουμ, παρά το γεγονός ότι έγραψα περίπου πέντε χιλιάδες λέξεις. Έτσι λοιπόν, και δεδομένης της κυκλοφορίας του Coney Island Baby, παραθέτω τους λόγους:\nΑν πιστεύατε ότι το φίντμπακ ήταν το καλύτερο πράγμα που συνέβη ποτέ στην κιθάρα, ε, τότε λοιπόν, ο Λου μόλις ξεφορτώθηκε τις κιθάρες.\nΑντιλαμβάνομαι ότι οποιοσδήποτε ηλίθιος με τον κατάλληλο εξοπλισμό θα μπορούσε να είχε βγάλει αυτό το άλμπουμ, συμπεριλαμβανομένου εμού, εσάς και του Λου. Αυτός είναι ένας από τους βασικούς λόγους που μου αρέσει τόσο πολύ. Όπως και στην περίπτωση των Godz και των Tangerine Dream, όχι μόνο σε φέρνει πιο κοντά στον καλλιτέχνη, αλλά κάποια μέρα, με τη βοήθεια του θεού, μπορεί κι εγώ να καταφέρω να κάνω το δικό μου Metal Machine Music. Άλλωστε, όλα είναι λαϊκή μουσική. Αν ξυπνήσετε το πρωί με το χειρότερο χανγκόβερ της ζωής σας, το Metal Machine Music είναι το καλύτερο φάρμακο. Γιατί μόλις σηκώνεστε, είστε ακόμα τόσο σκατά (δηλ. λιώμα), που δεν έχει αρχίσει ακόμα ο πόνος (ή τουλάχιστον δεν έχει φτάσει εκεί που θα φτάσει). Τώρα, λοιπόν, πρέπει να βάλετε αμέσως αυτό το άλμπουμ να παίζει, όχι μόνο για να καθαρίσει το κεφάλι σας απ’ όλες τις αηδίες, αλλά για να προετοιμαστείτε για αυτό που σας περιμένει στο υπόλοιπο της ημέρας.\nΤώρα που είπα για να καθαρίσει το κεφάλι σου από τις αηδίες, είχα κάποτε έναν φίλο, ο οποίος έλεγε: «Παίρνω τριπάκια τουλάχιστον κάθε δυο μήνες ΚΑΙ ΚΑΝΩ ΣΚΟΝΗ ΟΛΕΣ ΤΙΣ ΜΑΛΑΚΙΕΣ ΜΕΣΑ ΣΤΟ ΚΕΦΑΛΙ ΜΟΥ!» Κι εγώ λέω το ίδιο για το ΜΜΜ. Μόνο που εγώ το βάζω και το ακούω σχεδόν κάθε μέρα, σαν να παίρνω βιταμίνες. Στο εξαιρετικό σημείωμά του στο εξώφυλλο του δίσκου, ο Λου ισχυρίζεται ότι ούτε ο ίδιος ούτε τα υπόλοιπα φρικιά που παίρνουν αμφεταμίνες ξεκίνησαν ποτέ κάποιον Παγκόσμιο Πόλεμο, «ούτε, επίσης, τον Κόλπο των Χοίρων». Κι έχει δίκιο. Αν όλοι στον κόσμο έπαιρναν αμφεταμίνες όλη την ώρα θα καταλάβαιναν ο ένας τον άλλον. Ή αυτό, ή αλλιώς δεν θα άκουγαν τον κάθε μαλάκα, ούτε θα ασχολούνταν μαζί του, αφού θα ήταν πολύ απασχολημένοι με το να ζωγραφίζουν για τρεις μέρες ψυχεδελικές γραμμές γύρω-γύρω σε μια σελίδα γραφομηχανής, μέχρι να τη μαυρίσουν τελείως. Ή θα έγραφαν γράμματα ογδόντα σελίδων για κάτι ασήμαντο που συνέβη στη μητέρα τους. Ή θα δημιουργούσαν το ΜΜΜ. Θα έπαυαν πια οι πόλεμοι και θα βασίλευε η ειρήνη και η αρμονία. Φανταστείτε τον Τζέραλντ Φορντ να έχει πάρει αμφεταμίνες – ίσως να εκδηλώσει κάποιο ψήγμα της προσωπικότητάς του. Ή τον Ρόναλντ Ρέιγκαν – μπορεί να έσπαζε κάποιο αιμοφόρο αγγείο στα χελωνίσια χείλη του και να ξεφορτωνόμασταν μια και καλή αυτόν τον πούστη. Όπως πλέον είναι ευτρύττα τα γνωστό, ο Τζέι Εφ Κέι έκανε συχνά ενέσεις μεθαμφεταμίνης, τις οποίες του έδιναν διάφοροι κομπογιαννίτες. Δεν χρειάζεται να πούμε τίποτα άλλο. Μπορεί να μην κατάφερε να πραγματώσει τίποτα (αν εξαιρέσουμε τον Κόλπο των Χοίρων – για μια στιγμή, ο Λου δεν το ’χει ψάξει καλά), αλλά διέθετε στυλ και το χαμόγελο του νικητή. Έχω ακούσει να χαρακτηρίζουν αυτό τον δίσκο «αντι-ανθρώπινο» και «αντισυναισθηματικό». Είναι πράγματι, κατά κάποιο τρόπο, μιας και πρόκειται για μουσική που βγαίνει κυρίως από ηχογραφημένες ταινίες, ενισχυτές, ηχεία, μικρόφωνα και ring modulators, παρά από ανθρώπινο χέρι και συναίσθημα. Αλλά και τι πάει να πει αυτό; Σχεδόν όλη η σημερινή μουσική είναι αντισυναισθηματική και παιγμένη από μηχανές. Από τον Έλτον Τζον, μέχρι την ντίσκο, μέχρι το Sally Can’t Dance (το οποίο ο Λου δεν συνειδητοποιεί ότι είναι ένα από τα καλύτερα άλμπουμ του, ακριβώς επειδή είναι ψυχρό), πρόκειται για τυποποιημένες παραγωγές με κομπιούτερ, στις οποίες η ανθρώπινη ψυχή επεμβαίνει σπάνια ή και καθόλου. Τουλάχιστον, ο Λου είναι ειλικρινής, πράγμα που τον κάνει πιο ανθρώπινο από τους άλλους εμπορικούς μαλακοκάβληδες. Άλλωστε, αν ένας δίσκος κάνει τους ακροατές να φύγουν τρέχοντας από το δωμάτιο ουρλιάζοντας και παρακαλώντας να σταματήσει το ηχητικό μαστίγωμα, ή, σε άλλη περίπτωση, να χρησιμοποιήσουν βία και να σας ταράξουν τον διαλογισμό για να τον σπάσουν, ε, τότε δύσκολα μπορεί να πει κανείς ότι αυτός ο δίσκος δεν έχει συναισθηματικό περιεχόμενο, κρίνοντας τουλάχιστον από τα αποτελέσματα, αν όχι από τις ώρες δημιουργικής δουλειάς που σπαταλήθηκαν. Γιατί πάει ο κόσμος να δει ταινίες όπως Τα Σαγόνια του Καρχαρία, Ο Εξορκιστής, ή το Ίλζα, η Λύκαινα των Ες Ες; Για να τους κάνουν το κεφάλι κιμά με ρόπαλο του μπέιζμπολ, για να νιώσουν ότι τους ξεριζώνουν τα νεύρα τους ενώ τους καρφώνουν ηλεκτρόδια στη σπονδυλική στήλη και, γενικά, για να παίρνουν μια δόση βίας περίπου κάθε δεκαπέντε λεπτά (όσο παίρνει από τη στιγμή που βλέπεις το πρόσωπο ενός ανθρώπου να πέφτει από τον πυθμένα ενός βυθισμένου πλοίου μέχρι να φτάσει το κομμένο πόδι του στον βυθό του ωκεανού). Τη σήμερον ημέρα αυτό θεωρείται ψυχαγωγία, διασκέδαση, ακόμα και τέχνη! Άρα λοιπόν, έχουν πολύ θράσος αυτοί που την «πέφτουν» στον Λου για το ΜΜΜ. Τουλάχιστον εδώ πέρα δεν έχεις δεκαπέντε λεπτά γεμάτα μαλακίες τσονταρισμένα ανάμεσα στις βίαιες σκηνές. Όποιος γούσταρε τον Εξορκιστή, θα γουστάρει κι αυτό τον δίσκο. Σίγουρα είναι πολύ πιο ηθικό σαν προϊόν.\nΧαρισματικός. Τελευταία ο Λου μας τα έχει χαλάσει λιγάκι, αλλά όσοι θυμούνται και καταλαβαίνουν τον μύθο και τον θρύλο του (δηλ. ότι ήταν το σύμβολο της απόλυτης αρνητικότητας), θα διαπιστώσουν ότι το ΜΜΜ έχει περισσότερα χαρίσματα απ’ όσα αγκάθια έχει ένα κλουβί γεμάτο σκαντζόχοιρους.\nΌλοι οι σπιτονοικοκύρηδες είναι τσιγκούνηδες μπάσταρδοι, που θα περίμεναν πρώτα να σας πλακώσουν τα ερείπια της Πομπηίας πάνω στο σκεπαστό κρεβάτι σας πριν σηκώσουν το δαχτυλάκι τους. Ό,τι και να πάθουν, τους αξίζει, και το ΜΜΜ είναι ο πιο τέλειος τρόπος για να σας διώξει ο σπιτονοικοκύρης σας. Όσοι νοικιάζουν σπίτι στην Αμερική, θα πρέπει να προμηθευτούν ένα αντίτυπο αυτού του άλμπουμ. Να είστε εξοπλισμένοι!\nΟ Σπαντ, ο κάβουρας που έχω για κατοικίδιο – ο οποίος μερικές φορές περνάει μέρες ολόκληρες κουλουριασμένος μέσα στο καβούκι του σε μια γωνιά του κλουβιού του και πρέπει να τσεκάρεις για να δεις αν ζει ή πέθανε – γουστάρει πολύ το ΜΜΜ. Κάθε φορά που το βάζω, βγαίνει από το καβούκι του και αρχίζει να σέρνεται χαρούμενος στην άμμο και να σκαρφαλώνει στα κάγκελα. Μάλιστα, είναι η μοναδική φορά που τον βλέπω να ασκείται. Ή αυτό, ή χορεύει.\nΜου έχουν πει ότι όλες οι ηχογραφήσεις του Λου, αλλά κυρίως η συγκεκριμένη, έχουν γίνει ένα είδος μόδας για τους έφηβους τρόφιμους ψυχιατρικών ιδρυμάτων σε όλη τη χώρα. Μου έχουν πει επιπλέον ότι οι έφηβοι που έχουν υποβληθεί σε θεραπεία με ηλεκτροσόκ τρέφουν μια ιδιαίτερη συμπάθεια για το ΜΜΜ, το οποίο, απ’ ό,τι λένε, «δρα ηρεμιστικά» και έχει γίνει τελικά κάτι σαν ύμνος. Αν κάποιος από τους αναγνώστες γνωρίζει κάτι περισσότερο γι’ αυτό το φαινόμενο, παρακαλώ να επικοινωνήσει αμέσως μαζί μου.\nΤο έβαλα στον Ίντι «Μπαμπάκα» Αμίν, τον πρόεδρο της Ουγκάντα, όταν πλήρωσε το εισιτήριό μου και το εισιτήριο της Λίζα Ρόμπινσον για να πάμε εκεί και να του πάρουμε συνέντευξη για τα κεντρικά άρθρα του Creem και του Hit Parader και να τον βάλουμε στο εξώφυλλο. Το λάτρεψε! Του έδωσα ένα αντίτυπο, και τώρα το έχει βάλει με ειδικό διάταγμα και παίζει σε όλα τα σούπερ μάρκετ (και τα τριάντα δύο) και στις αίθουσες αναμονής των ιατρείων (και των οκτώ) της ένδοξης χώρας του, έτσι ώστε να εμφυσήσει στους πολίτες της ακόμα πιο υψηλά πατριωτικά αισθήματα για το καθεστώς του και ό,τι αυτό αντιπροσωπεύει. Ήθελε μάλιστα να το αναγορεύσει σε εθνικό ύμνο της Ουγκάντας, αλλά του είπα ότι θα έπρεπε πρώτα να συμβουλευτεί τους Αμερικανούς εφήβους βετεράνους των ηλεκτροσόκ, κι εκείνος, ως σοφός και δίκαιος άνθρωπος, και ως ευγενής και διπλωμάτης πολιτικός, συμφώνησε αμέσως και στη συνέχεια, σαν καλός οικοδεσπότης, μας πήγε κρυφά να παρακολουθήσουμε μπόλικες ταινίες σναφ που γυριζόντουσαν χωρίς κάμερες και χωρίς σελιλόιντ. «Δεν έχουμε αρκετά χρήματα», μας εξήγησε. «Επίσης, την επόμενη φορά που θα πιάσετε σοβαρή συζήτηση με τον Πολ Σάιμον, πληροφορήστε τον ότι το θέατρο δεν έχει πεθάνει ακόμα».\nΠιστεύω πως στη σημερινή εποχή της κρίσης και της ύφεσης, τώρα που η μουσική βιομηχανία σφίγγει το ζωνάρι της, είναι πραγματικά πολύ ευγενικό εκ μέρους του Λου να μειώσει το κόστος των ηχογραφήσεων στο ποσό που θα πρέπει να κόστισε το ΜΜΜ, ιδίως αν λάβετε υπόψη σας πόσο απίστευτα μαλθακά ακούγονται τα περισσότερα σημερινά ροκ «αριστουργήματα», με τις υπερβολικά γυαλισμένες παραγωγές, τις τόσο υπερφορτωμένες, που ακούγονται τσίγκινες. Νομίζω ότι μόνο ο Τζέιμς Μπράουν πλησιάζει το συγκεκριμένο επίτευγμα του Λου όσον αφορά την οικονομία και τις ελάχιστες ώρες σ’ ένα πανάκριβο στούντιο. Στην πραγματικότητα, το ΜΜΜ απέχει παρασάγγας από το να χαρακτηριστεί μηδενιστική φασαρία· αντίθετα, είναι ένα τεράστιο κουμπί που γράφει ΚΕΡΔΙΣΑΤΕ. Ή μάλλον δύο κουμπιά, γιατί είναι διπλός δίσκος.\nΚαι θα ρωτήσετε γιατί αυτό, απ’ όλα τα άλμπουμ του Λου Ριντ (η συνθετική παραγωγικότητά του είναι πράγματι εντυπωσιακή. «Αν κλειδώσεις τον Λου σ’ ένα δωμάτιο», μου είπε κάποτε ο Ντένις Κατς, «θα έχει γράψει δεκαπέντε καινούργια τραγούδια μέχρι να τον βγάλεις!» Ο λόγος που συνεχίζει να ηχογραφεί παλιά, ακυκλοφόρητα κομμάτια των Velvet Underground που έγραψε πριν από μια δεκαετία και βάλε είναι ότι φυλάει τα καλύτερα νέα τραγούδια του για τους 863 δίσκους που θα κυκλοφορούν κάθε δύο μήνες μετά τον θάνατό του, αν υποθέσουμε ότι κάποτε θα πεθάνει. «Δεν πρόκειται να αφήσω αυτές τις βδέλλες να με πιάσουν κορόιδο και να αμαυρώσουν τη μνήμη μου, όπως έγινε με τον κακομοίρη τον Τζίμι», μου εκμυστηρεύτηκε μια φορά που πίναμε μπίρες στο μπαρ McSorley’s. «Οι οπαδοί μου δεν θα αγοράσουν τίποτα κατώτερο από άλμπουμ ποιότητας Α+, όπως θα το έθετε κι ο φίλος μου ο Μπομπ Κρίστγκαου, και άλλωστε είναι πολύ πιθανό ότι θα ζήσω για πάντα, γιατί εγώ και κάτι φίλοι μου γιατροί με τους οποίους κάνω παρέα, μόλις ανακαλύψαμε ότι υπάρχει ένα μυστικό συστατικό της μεθαμφεταμίνης που επιβραδύνει τη γήρανση και που ήταν άγνωστο μέχρι τώρα. Έτσι λοιπόν, θεωρητικά, αν βρίσκεις και σουτάρεις συνέχεια απ’ αυτό το πράγμα, μπορεί να ζήσεις για το υπόλοιπο της ανθρώπινης ιστορίας, οπότε κάνουμε κάποια χημικά πειράματα για να διαπιστώσουμε αν μπορούμε να απομονώσουμε το συγκεκριμένο συστατικό από τη χημική ένωση. Νομίζω ότι λέγεται ατροπίνη. Υπάρχει εδώ και πολλά χρόνια, οι Ινδιάνοι γνώριζαν την ύπαρξή της, αλλά εκτιμούσαν ότι, λόγω της κατώτερης σκυλίσιας ράτσας τους, θα ήταν ηθικότερο να την ξεχάσουν και να υποβληθούν σε εξόντωση από τους λευκούς Ευρωπαίους, οι οποίοι διέθεταν την τεχνογνωσία για να απομονώσουν το χημικό στοιχείο και να το επεξεργαστούν φέρνοντάς το σε μια μορφή που να μπορείς να το σουτάρεις. Έτσι εξηγείται η όλη φάση με τον Πόνθε ντε Λεόν, μόνο που το μόνο πρόβλημα ήταν ότι ο μαλάκας, ως βλάκας Ισπανός, δεν είχε ιδέα πώς να το παρασκευάσει σε δραστική μορφή. Οπότε, όλοι κατέληξαν ότι πρόκειται για μύθο και μετά το ξέχασαν τελείως μέχρι που εμφανίστηκα εγώ – δραστικός είναι το παρατσούκλι μου. Τώρα λοιπόν, μπορείτε να αποκαλύψετε στους αναγνώστες σας ένα μικρό μυστικό: δεν είμαι μόνο ο πιο σκληρός, ο πιο κακός, ο πιο ψωλαράς γαμιάς στη σόου μπίζνες – επειδή, βασικά, το 1973 πήγα στη Σουηδία και έκανα μεταμόσχευση, κι έτσι, τώρα αντί για πούτσα έχω μια ιατρική σύριγγα για άλογα – αλλά υπάρχει σοβαρή περίπτωση να ξεπεράσω και τον πούστη τον Καλιόστρο και να ζήσω για πάντα. Βέβαια, δεν γίνεται να αποκλείσουμε κάποιο απρόβλεπτο περιστατικό, όπως ένα αεροπορικό δυστύχημα ή κάτι παρόμοιο. Γι’ αυτό, σε μια τέτοια περίπτωση, έχω έτοιμα στην άκρη οκτακόσια άλμπουμ. Έχω ένα σωρό πράγματα, ξανάγραψα τη δική μου εκδοχή του Ριγκολέτο, ξέρεις, την όπερα του Σκριάμπιν, μόνο που την έχω βάλει να εκτυλίσσεται σ’ ένα μπαρ Πορτορικανών με πέτσινα, όπου όλοι οι πελάτες είναι ακρωτηριασμένοι στον μηρό και πηγαινοέρχονται πάνω σε κάτι αμαξάκια με ρόδες. Προσπαθούν να πλακωθούν στις μπουνιές, αλλά τα αμαξάκια τους χτυπάνε μεταξύ τους κι έτσι δεν μπορούν να φτάσουν ο ένας τον άλλο. Έτσι λοιπόν, τους πιάνει απογοήτευση. Τραγούδησα εγώ όλους τους ρόλους κι έκλεψα τους στίχους από τους διαλόγους της σειράς Λούκας Τάνερ, αλλά κανένας δεν θα καταλάβει τη διαφορά, γιατί έπαιξα τη μουσική σε στιλ σάλσα και την έχω βάλει στο τέρμα, οπότε δεν ακούγονται καθόλου τα λόγια. Όμως, δεν πρόκειται να το κυκλοφορήσω ακόμα. Θα πρέπει να περιμένουν λίγο. Το επόμενο άλμπουμ μου θα είναι η συνέχεια του Metal Machine Music, θα ακούγεται ολόιδια, μόνο που θα είναι ένα κόνσεπτ άλμπουμ για όλα αυτά που σου έλεγα πριν για τη γήρανση. Θα είναι πενταπλός δίσκος σε επίχρυσο κουτί και θα περιλαμβάνει ένα ένθετο με μεγεθυμένες φωτογραφίες μου την ώρα που σουτάρω, που αποστειρώνω τα σέα μου με οινόπνευμα και που πηγαίνω για χριστουγεννιάτικα ψώνια για τον Άντι και όλα τα παιδιά στο Μπλούμινγκτεϊλς και στο Πλέζουρ Τσεστ. Και η τελευταία φωτογραφία θα με δείχνει να βάζω ένα δαχτυλίδι στον αλογίσιο πούτσο μου. Προβλέπω ότι μέχρι τότε, το ευρύ κοινό θα έχει βγάλει αυτιά και θα έχει γίνει αρκετά ψυλλιασμένο ώστε να εκτιμήσει το Metal Machine Music, οπότε η συνέχειά του, που θα έχει τίτλο Ο Θρίαμβος της Θέλησης, θα γίνει ο δίσκος με τις μεγαλύτερες πωλήσεις στην ιστορία, και όλοι οι γαμιόληδες απ’ το Σικάγο θα πάρουν τα αρχίδια μου, μαζί κι εκείνος ο χοντρομπαλάς ο Έλτον Τζον, ο οποίος χρειάζεται απεγνωσμένα να πάρει αμφεταμίνες σχεδόν όσο κι ο Λέσλι Γουεστ. Όμως, δεν θα τους δώσω απ’ τις δικές μου γιατί, όπως είπε κι η Πατ Αστ στη φοβερή κριτική της στο Coney Island Baby που δημοσιεύτηκε στο Soho Weekly News, «είδα το μέλλον του ροκ, και το όνομά του είναι Λου Ριντ»), αυτό εδώ είναι διπλό; Εύκολο: σύμφωνα με τον Λου, οι δύο δίσκοι συμβολίζουν τα βυζιά («Πάντα είναι δύο, ποτέ δεν είναι περισσότερα», εξήγησε), για να υποδηλώσουν ότι, παρόλο που είναι φτιαγμένο από μηχανές, πρόκειται για ένα πολύ σέξι άλμπουμ που φιλοδοξεί να χτυπήσει ένα μεγάλο μερίδιο της αγοράς του Μπάρι Γουάιτ.\nΌλοι ξέρουν ότι τα ναρκωτικά έχουν φύλο. Τα ηρεμιστικά είναι θηλυκά, οι αμφεταμίνες είναι αρσενικές. Τα ηρεμιστικά σε κάνουν ευγενικό, γλυκό, ευεπηρέαστο, τρυφερό σαν καλοχτυπημένο χταπόδι, ενώ οι αμφεταμίνες σε κάνουν επιθετικό, ενστικτώδη, ευθύ, δυναμικό αγόρι/κορίτσι. (Το ίδιο είναι, γιατί όλοι οι άνθρωποι είναι του ίδιου φύλου, εκτός από τους αλμπίνους. Προφανώς, είναι τα ναρκωτικά που καθορίζουν το γένος του ατόμου.) Άρα, τι απ’ τα δύο θα πάρεις το πρωί όταν σηκωθείς έχει να κάνει με το αν εκείνη τη μέρα θέλεις να είσαι σαν την Ντόνα Μιλς ή σαν τον Τζο Ντον Μπέικερ. Η επιλογή είναι δική σου.\nΜε την ίδια έννοια, το Coney Island Baby, όσο ωραίο και ειλικρινές κι αν είναι, είναι δίσκος για ηρεμιστικά. Δεν το λέω υποτιμητικά – τα αγαπημένα μου τραγούδια του Λου από τους Velvet Underground ήταν οι μπαλάντες. Άλλωστε, έχει κι αυτός κάθε δικαίωμα να γλυκοκοιτάζει τον εαυτό του. Ο έρωτας είναι τέλμα. Όποιος έχει πάρει Κουέιλουντς, έχει νιώσει ότι αγαπάει τόσο πολύ την υπόλοιπη ανθρωπότητα, και καταλήγει στο κρεβάτι με ένα ανθρώπινο γογγύλι, το ξέρει αυτό. Οι στίχοι είναι οι καλύτεροι που έχει γράψει ο Λου εδώ και αρκετό καιρό, αν και από την περίοδο του Transformer έχει να γράψει τόσους πολλούς που να ασχολούνται συγκεκριμένα με μμμ… πώς να το πω… τη «γκέι» φάση. Πράγμα που σίγουρα δεν μπορεί να ειπωθεί για το άλμπουμ που προηγήθηκε του CIB. Δεν μπορώ να πω, κι εγώ γουστάρω το σεξ με λαχανικά, αλλά με βασανίζει ένα παρανοϊκό συναίσθημα ότι κάποια μέρα, ή μάλλον κάποια νύχτα μετά από μεθύσι, μπορεί να βρεθώ κάτω απ’ τα σεντόνια με κανένα ραπανάκι και να ανακαλύψω ότι είναι ομοφυλόφιλο. Έτσι λοιπόν, νιώθω ότι απειλούμαι από το Coney Island Baby, όπως απειλούμαι και από τα Βάλιουμ, τα Τούιναλ, τα Σεκονάλ, τα Κουέιλουντς και τα Κόμποζ. Αντίθετα, το Metal Machine Music μού ενισχύει την ιδέα ότι είμαι άντρας. Όπως κάθομαι κάτω από τη φλού προεκλογική αφίσα του Χάντερ Τόμσον, πετάγομαι όρθιος μες στη νύστα μου, με το τουφέκι μου αγκαλιά, ακούω το ΜΜΜ και ονειρεύομαι τη σφαγή του Μάι Λάι με πρωταγωνιστή τον Φριτς τον Πονηρόγατο. Να πάνε να γαμηθούν, λοιπόν, τα ηρεμιστικά. Αποφύγετε το Coney Island Baby όπως εκείνους που φοράνε πράσινα τις Πέμπτες και κρατήστε σφιγμένη τη γροθιά σας.\nΤο ΜΜΜ είναι η ψυχή του Λου. Αν ο Λου ήθελε να δει ένα πράγμα να κλείνεται σε χρονοκάψουλα για το μέλλον, αυτό είναι το ΜΜΜ.\nΑν έχετε πάρει Ρόμιλαρ, ακούγεται καλύτερα απ’ όλους τους άλλους δίσκους που έχουν φτάσε στ’ αυτιά μου.\nΕίναι ο καλύτερος δίσκος που έχει γίνει ποτέ στην ιστορία της ανθρώπινης ακοής. Νούμερο δύο: Το Alive! των Kiss.


Υπάλληλοι ανάρτησαν στη Διαύγεια απόφαση μόνοι τους | Αθλητικά Ειδήσεις\nΥπάλληλοι ανάρτησαν στη Διαύγεια τις πιστώσεις μόνοι τους\nΥπηρεσιακοί παράγοντες ανάρτησαν στη Διαύγεια την κατανομή των πιστώσεων της γενικής γραμματείας Αθλητισμού ερήμην της πολιτικής ηγεσίας του υπουργείου.\nΓΡΑΦΕΙ: THETOC TEAM published 11 Δεκ. 15 (09:48)\nΣυνέβη κι αυτό! Την περασμένη Τρίτη στη Διαύγεια «ανέβηκε» το «σχέδιο κατανομής των πιστώσεων για τους τομείς του Αθλητισμού (στάδια, αθλητικοί φορείς, προγράμματα ΟΤΑ)» για το 2016, ο προϋπολογισμός, με απλά λόγια, της Γενικής Γραμματείας.\nΟυδέν μεμπτόν μέχρι εδώ πλην ίσως της απορίας πως οι υπηρεσίες της Γραμματείας και του υπουργείου δημοσίευσαν τον προϋπολογισμό ένα μήνα πριν την τελευταία ημέρα που ο νόμος ορίζει ότι πρέπει να το κάνουν.\nΤελικά η απορία λύθηκε χθες δια χειρός του ίδιο του Γενικού Γραμματέα Αθλητισμού, Ιούλιου Συναδινού. Τι έλεγε η χθεσινή ανακοίνωση; Με απλά ελληνικά ότι αυτό που ανέβηκε στη Διαύγεια συντάχθηκε από υπηρεσιακούς παράγοντες του Υπουργείου Πολιτισμού και Αθλητισμού, «ερήμην της Αθλητικής Ηγεσίας»! Και ως εκ τούτου «θα αναμορφωθεί και θα αναρτηθεί εκ νέου, το πρώτο δεκαήμερο του Ιανουαρίου 2016, όπως επιτρέπει ο νόμος»!\nΔήλωση του Γενικού Γραμματέα Αθλητισμού, Ιούλιου Συναδινού, σχετικά με την κατανομή των πιστώσεων του 2016:\n«Το σχέδιο κατανομής των πιστώσεων για τους τομείς του Αθλητισμού (στάδια, αθλητικοί φορείς, προγράμματα ΟΤΑ) για το 2016, που αναρτήθηκε στη Διαύγεια στις 8-12-2015, συντάχθηκε από υπηρεσιακούς παράγοντες του Υπουργείου Πολιτισμού και Αθλητισμού, ερήμην της Αθλητικής Ηγεσίας και των υπηρεσιών του Αθλητισμού, κάτω από ασφυκτική χρονική πίεση.


Η Κυκλοφοριακή Ανάλυση – Teucris\nHome Teucris Books Η Κυκλοφοριακή Ανάλυση\nTeucris 10 Νοεμβρίου 2019 - 10:52 10 Νοεμβρίου 2019 Teucris Books\nΟι Γερμανοί κατά τη διάρκεια του Β΄ΠΠ και νωρίτερα είχαν αναπτύξει ένα “απαραβίαστο” σύστημα κρυπτογράφησης. Ευφυέστατα σχεδιασμένο και αδιανόητα πολύπλοκο. Τα μηνύματά τους μεταδίδονταν κρυπτογραφημένα μέσω του συστήματος “ENIGMA” (κάτι μου λέει πως όλοι μπορείτε να καταλάβετε αυτή τη λέξη).\nΌταν με την έναρξη του πολέμου συστήθηκε στο Μπλέτσλεϊ Παρκ η ομάδα αποκρυπτογράφησης των μηνυμάτων (η ισχυρότερη μονάδα της Αγγλικής δύναμης ουσιαστικά) από ό,τι ελάμβαναν δεν μπορούσαν να καταλάβουν… τίποτα! Απολύτως τίποτα! Η ιστορία βέβαια είναι τεράστια και δεν έχω σκοπό να την επαναλάβω εδώ. Θέλω όμως να επισημάνω το αρχικό σκεπτικό προσέγγισης. Αφού δεν καταλάβαιναν τίποτα αποφάσισαν να ασχοληθούν με ό,τι… καταλάβαιναν! Και τι ήταν αυτό; Οι τοποθεσίες αποστολής και λήψης των μηνυμάτων. Τα μηνύματα μπορούσαν να τα εντοπίσουν και να τα συλλάβουν, αλλά δεν μπορούσαν να τα διαβάσουν. Με αυτόν όμως τον τρόπο κατόρθωσαν να σχεδιάσουν έναν τεράστιο χάρτη “κυκλοφορίας” των μηνυμάτων (εξ΄ αυτού και ο τίτλος του άρθρου).\nΤο πρώτο πράγμα, το οποίο κάνεις όταν επικοινωνείς (τουλάχιστον στο στρατό) είναι να… συστηθείς. Ποιος είσαι; Άρα λοιπόν όλα τα μηνύματα στην αρχή τους επρόκειτο να έχουν την ταυτότητα του αποστολέα (της μονάδας, της διοίκησης, οτιδήποτε). Και οι απαντήσεις αναλόγως την ταυτότητα των παραληπτών. Διότι ένα μήνυμα δεν έχει νόημα χωρίς αποστολέα και χωρίς παραλήπτη, άλλωστε δεν είναι μήνυμα.\nΣυνδυάζοντας τώρα τις τοποθεσίες και την άγνωστη ακόμα ταυτότητα των αποστολέων και παραληπτών και επειδή προφανώς ο όγκος των πληροφοριών ήταν σημαντικότατα μικρότερος σε μέγεθος από το ίδιο το μήνυμα άρχιζαν να μπορούν να αποκρυπτογραφούν τον κώδικα.\nΕίναι ιδιαίτερα απλοποιημένη η περιγραφή μου, αλλά ελπίζω να αντιλαμβάνεστε την έννοια της ανάλυσης της κυκλοφορίας των πληροφοριών. Είναι τα λεγόμενα meta-data και ο ακρογωνιαίος λίθος των συστημάτων σήμερα.\nΑλλά γιατί η ταυτοποίηση ήταν το σημείο κλειδί της αποκρυπτογράφησης; Διότι εκτός των άλλων υπήρχε ένας κωδικός του χειριστή και οποίος καθοδηγούσε τον τρόπο αποκρυπτογράφησης. Ενώ ολόκληρο το σύστημα ήταν πρακτικά απαραβίαστο η λέξη κλειδί ήταν επιλογή του χειριστού της μηχανής “ENIGMA”. Και επειδή, ως συνήθως ο αδύνατος κρίκος πάντα και παντού είναι ο άνθρωπος αυτή η λέξη ήταν μετά από λίγο διάστημα παρατηρήσεων προβλέψιμη· οι χειριστές, ακόμα και Γερμανοί, οι τόσο πειθαρχημένοι κουράζονταν ή… βαριούνταν να ανακαλύπτουν μία νέα λέξη κάθε ημέρα (οι κωδικοί άλλαζαν υποχρεωτικά τα μεσάνυχτα κάθε 24ώρου) και επαναλάμβαναν τις ίδιες ή έστω προβλέψιμες ανάλογα με την τοποθεσία κι το είδος της μονάδας τους. Στη Σαχάρα χρησιμοποιούσαν λέξεις, όπως έρημος, ζέστη, άμμος ενώ στη Σιβηρία λέξεις, όπως χιόνι, κρύο, αέρας.\nΓιατί τώρα τα γράφω όλα αυτά;\nΔιότι όλα τα συστήματα, όσο καλοσχεδιασμένα και να είναι στο τέλος καταλήγουν στον πλέον αδύναμο κρίκο: τον Άνθρωπο. Οσοδήποτε λοιπόν καλά και να σχεδιάσει κάτι ο άνθρωπος, ο ίδιος είναι και το κλειδί. Και όταν επιθυμείς να διαβρώσεις ή να διαλύσεις ένα σύστημα τι κάνεις;\nΕντοπίζεις τον άνθρωπο.\nΗ ανάλυση της κυκλοφορίας των δεδομένων ή πληροφοριών σε οδηγεί. Και αφού εντοπίσεις το κρίσιμο σημείο τότε εστιάζεις ακριβώς εκεί.\nΌλα λοιπόν τα συστήματα καταρρέουν από τον ίδιο πάντα λόγο. Και τα προηγούμενα τα γράφω για να καταδείξω την αποτυχία των υποτιθέμενων “επαναστατών”. Αυτό με αφορμή την Πτώση του Τείχους του Βερολίνου και το πώς πραγματικά κατέρρευσε.


TAXYΔΡOMOΣ ΤΗΣ ΕΥΒΟΙΑΣ, ΕΙΔΗΣΕΙΣ ΜΕ ΤΟ ΚΥΡΟΣ ΤΟΥ EVIA POST: Εδώ η απόδειξη!!!! του e- mail που έστειλε μέλος του\n- Ήδη βρίσκεται σε εξέλιξη η ανοικτή συζήτηση μέσω διαδικτύου για την “οικονομική και κοινωνική ανάπτυξη”, τις “μεταρρυθμίσεις για κράτος δικαίου και εύρυθμη λειτουργία δημοκρατίας” και την “καλλιέργεια των συνεργασιών’’. Πρόκειται για μια από τις πιο δημοκρατικές συζητήσεις για πολλά χρόνια στη χώρα μας. Εκατοντάδες απλοί πολίτες εκφράζουν τις σκέψεις και τις προτάσεις τους για τα πιο καυτά προβλήματα που αντιμετωπίζει η Ελλάδα, συνδιαμορφώνοντας αποτελεσματικές λύσεις. Η συζήτηση καταλήγει σε διήμερη συνεδρίαση στο Caravel 20 και 21/4.\n- Οι εκλογές για το νέο Πρόεδρο, το Πολιτικό Συμβούλιο, την Εθνική Επιτροπή και τη Ελεγκτική Επιτροπή πραγματοποιούνται το ερχόμενο Σαββατοκύριακο 6 και 7 Απριλίου, διαδικτυακά ή και με φυσική παρουσία στο Caravel με τη συμμετοχή μελών της «δημιουργίας, ξανά!» από οπουδήποτε κι αν βρίσκονται.\n- Για κάθε πληροφορία σχετική με το συνέδριο, τις ψηφοφορίες και τις θέσεις μας, στην διάθεση των ΜΜΕ βρίσκονται οι εκπρόσωποι Τύπου για το Συνέδριο της «δημιουργίας, ξανά!» Σεραφείμ Κοτρώτσος και Νικόλαος Μαυρίδης (ακολουθούν σύντομα βιογραφικά στοιχεία τους).\nΚάνετε κλικ στο όνομα για σύντομα βιογραφικά στοιχεία, που θα βρείτε στην καρτέλα "Για εμένα".\nwww.dimiourgiaxana.gr • press@dimiourgiaxana.gr •#DimiourgiaXana\nΣεραφείμ Αθ. Κοτρώτσος (6977880995), Νικόλαος Λ. Μαυρίδης (6977022395)\nΔημιουργία, ξανά! Πολιτική κίνηση που δημιουργήθηκε από μη πολιτικούς, ανθρώπους της παραγωγικής ...\nΑναρτήθηκε από O ΤΑΧΥΔΡΟΜΟΣ ΤΗΣ ΕΥΒΟΙΑΣ στις 5:23 μ.μ.


Τώρα τι να πεις! Το ομολόγησε μόνος του! – ΜΟΥΣΑΙΟΣ\n« Το παραμύθι της βιωσιμότητας του χρέους, γράφει ο Δημήτρης Καζάκης.\nΕξαίρεσαν τους εαυτούς τους, από τον νόμο για το ξέπλυμα του μαύρου χρήματος! »\nΟ Βενιζέλος στην ομιλία του στην ΔΕΘ ομολόγησε ότι οι κυβερνήσεις στις οποίες συμμετείχε μας κατέστρεψαν προσφέροντας μας την ψευδαίσθηση ότι είμαστε μέσα στο Ευρώ. Το μοναδικό επιχείρημα που είχαν ότι εντός του ευρώ υπάρχει σωτηρία έγινε σκόνη με μια ατάκα του…\nαντιπρόεδρου. Ακούστε την απίστευτη ομολογία του αντιπροέδρου της σαμαρικής τροϊκανής κυβέρνησης.


Απορροφητηρας Siemens Lb55565 - Απορροφητηρες (HAP.702195)\nΑρχική > Λευκές συσκευές > Απορροφητήρες > ΑΠΟΡΡΟΦΗΤΗΡΑΣ SIEMENS LB55565\nΟ ισχυρός μηχανισμός απορρόφησης είναι κρυμμένος πάνω από την εστία.\n✔ Τα 618 m3/h εξαγωγής προσφέρουν καθαρό αέρα κατά το μαγείρεμα.\n✔ Η εντατική ρύθμιση αυξάνει προσωρινά τη δυνατότητα εξαγωγής των έντονων ατμών και οσμών στην κουζίνα.\n- Δυνατότητα απορρόφησης στη λειτουργία εξαγωγής βάσει του EN 61591 ? 150 mm: Μέγιστη βαθμίδα κανονικής λειτουργίας 362 m³/h, Εντατική 618 m³/h.\n- Επίπεδα θορύβου min./max. κανονική λειτουργία: 38/56 dB (Σύμφωνα με την Ευρωπαϊκή οδηγία 65/2014) .\n- Διακριτικός φωτισμός με 2 LED spot 2,15W (low volt) .\n- Συνολική ισχύς: 206 W.\n- Μέση ετήσια κατανάλωση ενέργειας : 79.8 kWh/έτος.\n- Ένταση φωτισμού : 438 lux.\nΜέγιστη απόδοση επανακυκλοφορίας αέρα: 268 m3/h.\nΠίεση ήχου: 43 dB(A).\nΚλάση ενεργειακής απόδοσης (2010/30/EC): C.\nΟνομαστική ισχύς: 206 W.\nΔιαστάσεις συσκευής (ΥxΠxΒ): 255 x 530 x 380 mm.\nΔιαστάσεις εντοιχισμού (ΥxΠxΒ): 255 x 500 x 350 mm.\nΑΠΟΡΡΟΦΗΤΗΡΑΣ SIEMENS LB55565 (HAP.702195)\n- Διακριτικός φωτισμός με 2 LED spot 2, 15W (low volt) .\n• Μέγιστη απόδοση επανακυκλοφορίας αέρα: 268 m3/h.\n• Πίεση ήχου: 43 dB(A).\n• Κλάση ενεργειακής απόδοσης (2010/30/EC): C.\n• Ονομαστική ισχύς: 206 W.\n• Διαστάσεις συσκευής (ΥxΠxΒ): 255 x 530 x 380 mm.\n• Διαστάσεις εντοιχισμού (ΥxΠxΒ): 255 x 500 x 350 mm.\nΑΠΟΡΡΟΦΗΤΗΡΑΣ SIEMENS LB55565 HAP.702195 HAP.702195 SIEMENS SIEMENS ΑΠΟΡΡΟΦΗΤΗΡΕΣ Κατηγορία: ΑΠΟΡΡΟΦΗΤΗΡΕΣ •SIEMENS στην κατηγορία ΑΠΟΡΡΟΦΗΤΗΡΕΣ Ο ισχυρός μηχανισμός απορρόφησης είναι κρυμμένος πάνω από την εστία.✔ Τα 618 m3/h εξαγωγής προσφέρουν καθαρό αέρα κατά το μαγείρεμα.✔ Η εξοικονόμηση ενέργειας με το φωτισμό LED εξασφαλίζει τη βέλτιστη ορατότητα κατά το μαγείρεμα.✔ Η εντατική ρύθμιση αυξάνει προσωρινά τη δυνατότητα εξαγωγής των έντονων ατμών και οσμών στην κουζίνα.Λειτουργία & απόδοση.- Για λειτουργία με εξαγωγή ή ανακύκλωση αέρα.- Δυνατότητα απορρόφησης στη λειτουργία εξαγωγής βάσει του EN 61591 ? 150 mm: Μέγιστη βαθμίδα κανονικής λειτουργίας 362 m³/h, Εντατική 618 m³/h.- 3 βαθμίδες απορρόφησης +1 εντατικης λειτουργίας.- Επίπεδα θορύβου min./max. κανονική λειτουργία: 38/56 dB (Σύμφωνα με την Ευρωπαϊκή οδηγία 65/2014) .- Διακριτικός φωτισμός με 2 LED spot 2, 15W (low volt) .- 2 x μεταλλικά φίλτρα , με πλαίσιο από αλουμίνιο που πλένονται στο πλυντήριο πιάτων.- Λειτουργία με 2 μοτέρ.- Συνολική ισχύς: 206 W.Γενικά χαρακτηριστικά.- Ενεργειακή κλάση: C , σε μια κλίμακα ενεργειακών κλάσεων από Α++ έως E.- Μέση ετήσια κατανάλωση ενέργειας : 79.8 kWh/έτος.- Ρευστοδυναμική απόδοση: D.- Απόδοση φωτισμού: A.- Απόδοση κατακράτησης λίπους: B.- Ένταση φωτισμού : 438 lux.- Θερμοκρασία Χρώματος: 3500 Κ.- Χειριστήριο με συρόμενα πλήκτρα.- Καλώδιο σύνδεσης με βύσμα 1, 3 m.Τεχνικά χαρακτηριστικά• Μέθοδος λειτουργίας: Μετατρέψιμη.• Μέγιστη απόδοση επανακυκλοφορίας αέρα: 268 m3/h.• Πίεση ήχου: 43 dB(A).• Είδος ελέγχου ρυθμίσεων: Συρόμενοι διακόπτες.• Κλάση ενεργειακής απόδοσης (2010/30/EC): C.• Διάμετρος του στομίου εξαγωγής αέρα: 120 / 150 mm.• Χρώμα: Ασημί.• Υλικό του φίλτρου για λίπη: Washable aluminium.• Φίλτρα για τα λίπη: Κασέτα με πολλά στρώματα.• Αριθμός μοτέρ: 2.• Ονομαστική ισχύς: 206 W.• Μήκος καλωδίου ηλεκτρικής παροχής: 130 cm.• Διαστάσεις συσκευής (ΥxΠxΒ): 255 x 530 x 380 mm.• Διαστάσεις εντοιχισμού (ΥxΠxΒ): 255 x 500 x 350 mm.• Εγγύηση: 2 χρόνια.Η εγγύηση καλύπτεται από το επίσημο επισκευαστικό κέντρο του κατασκευαστή, όπου μπορείτε να απευθυνθείτε στα παρακάτω στοιχεία: 210-4277701 & 18182 (Service-Εξυπηρέτηση Πελατών) www.bosch-home.gr/eksipiretisi-pelatwn/epikoinwnia-plirofories ΑΠΟΡΡΟΦΗΤΗΡΑΣ SIEMENS LB55565


Συνεργάτες - Garofalaki.com - Κατερίνα Γαροφαλάκη\nBrands: Κατερίνα Γαροφαλάκη\nΗ Breitling είναι ακόμα μια εταιρεία με τεράστια παράδοση στους χρονογράφους ενώ παραλλήλα έχει άρρηκτες σχέσεις με την αεροπορική ιδέα, καθώς ρολόγια της δημιουργήθηκαν για πιλότους σε όλα τα μήκη και πλάτη της Γης.\nΜοναδικό στυλ και ιδιαίτερα τεχνικά χαρακτηριστικά στα ρολόγια της Tissot. Αναζητήστε τα τελευταία μοντέλα της διεθνούς αγοράς στο Garofalaki.com ή σε κάποιο από τα καταστήματά μας.\nH Swatch έχει παράδοση στα ρολόγια κάθε ηλικίας. Άλλοτε με έντονες γραμμές,άλλοτε με το εντυπωσιακό τους σχέδιο και άλλοτε με τα χρώματά τους, που κερδίζουν το βλέμμα. Η νέα της σειρά Sistem 51 θα σας ενθουσιάσει.\nΚοσμήματα, Ανδρικά & Γυναικεία ρολόγια από τον διεθνή οίκο της Calvin Klein που συνδυάζει την απόλυτη τάση της μόδας. Παραδοσιακές γραμμές σε μοντέρνο σχεδιασμό για να καλύψουν και τον πιο απαιτητικό.


Ταξίδι στο Μονακό\nΤο Πριγκιπάτο του Μονακό, μια μικρή πόλη- κράτος με θέα στα πεντακάθαρα γαλάζια νερά της Μεσογείου, είναι μια πόλη φημισμένη για την πολυτέλεια και τον πλούτο της. Στην κορυφή του λόφου, στις πλαγιές του οποίου απλώνεται η πόλη του Μονακό, βρίσκεται το Palais Princier (Πριγκιπικό Παλάτι), όπου ήταν η κατοικία της πριγκίπισσας Γκρέις και, σήμερα, του γιου της, πρίγκιπα Αλβέρτου ΙΙ.\nΠερισσότερο γνωστό είναι το Μόντε Κάρλο, μια περιοχή που λούζεται στον ήλιο, το χρήμα και την πανάκριβη σαμπάνια, εκεί όπου φιλοξενείται το Grand Prix Φόρμουλα 1, ο Ευρωπαϊκός Διαγωνισμός Πόκερ και το Ράλι του Μόντε Κάρλο.\nΠροτεινόμενες δραστηριότητες στο Μονακό\nΠρωτότυπες δραστηριότητες που μπορείτε να κάνετε στο Μονακό. Ανακαλύψτε μοναδικές, εντελώς διαφορετικές ταξιδιωτικές εμπειρίες.\nΗμερήσιες εκδρομές στο Μονακό\nΕνώ το Μονακό έχει αρκετά δικά του αξιοθέατα για να κρατήσει υψηλά το ενδιαφέρον κάθε τουρίστα, έχει εξίσου και πολλά θαυμάσια μέρη γύρω του και σίγουρα αυτό θα σας κάνει να μπείτε στον πειρασμό να κάνετε τουλάχιστον μια ημερήσια εκδρομή ενώ βρίσκεστε εδώ.\nΕξερευνήστε το Μονακό, δείτε τις προτάσεις μας και επιλέξτε αυτό που σας ενδιαφέρει. Κάντε την κράτηση σας online εύκολα γρήγορα με ασφάλεια έχοντας τον χρόνο να κάνετε την κράτηση σας από το σπίτι σας σε καλύτερες τιμές.\nΑξιοθέατα στο Μονακό\nΠροτεινόμενα Ξενοδοχεία στο Μονακό\nAirtour \_ Κατηγορίες \_ Προορισμοί \_ Ευρώπη \_ Γαλλία \_ Μονακό


Απ. Κατσιφάρας: Το μέλλον ανήκει σε αυτούς που δουλεύουν, σε αυτούς που έχουν όραμα - ΑγρίνιοCulture\nΑρχική Ειδήσεις Δυτική Ελλάδα Απ. Κατσιφάρας: Το μέλλον ανήκει σε αυτούς που δουλεύουν, σε αυτούς που...\nΑπ. Κατσιφάρας: Το μέλλον ανήκει σε αυτούς που δουλεύουν, σε αυτούς που έχουν όραμα\n«Η Περιφερειακή Αρχή έχει όραμα, έργο, στρατηγική και σχέδιο. Είναι αποτελεσματική και στην διεκδίκηση και στην υλοποίηση. Έχουμε μάθει να δουλεύουμε. Το μέλλον ανήκει σε αυτούς, που δουλεύουν, σε αυτούς που νοιάζονται, σε αυτούς που έχουν όραμα. Ανήκει πραγματικά σε αυτούς που παράγουν έργο» τόνισε ο Περιφερειάρχης Δυτικής Ελλάδας Απόστολος Κατσιφάρας, στη δημόσια ειδική συνεδρίαση του Περιφερειακού Συμβουλίου που πραγματοποιήθηκε την Πέμπτη 31 Ιανουαρίου 2019.Κάνοντας τον Απολογισμό Πεπραγμένων της Περιφερειακής Αρχής για το έτος 2018, ο Περιφερειάρχης έκανε εκτενή αναφορά στην σημαντική αύξηση των δημοσίων εσόδων που έφθασαν τα 55 εκατ. ευρώ από το εθνικό σκέλος του Προγράμματος Δημοσίων Επενδύσεων, χάρη στην αποτελεσματικότητα των διεκδικήσεων. Αναφέρθηκε επίσης στην υλοποίηση σημαντικών έργων που εκκρεμούσαν για χρόνια, με αντιπροσωπευτικό παράδειγμα την ολοκλήρωση και λειτουργία της Μικρής Περιμετρικής της Πάτρας.\nΤο συνολικό έργο της Περιφερειακής Αρχής παρουσιάστηκε με αντίστοιχα βίντεο που αφορούσαν τους τομείς: Προσπελασιμότητα, Περιβάλλον, Τουρισμός, Η Περιφέρεια στην Ευρώπη, Αστικές Αναπλάσεις, Κοινωνικές Δομές και Προαγωγή Υγείας. «Είμαστε υπερήφανοι για ό,τι καταφέραμε με μια αδαμάντινη διαχείριση» πρόσθεσε ο κ. Κατσιφάρας επισημαίνοντας ότι η αποτελεσματικότητα και το έργο αξιολογούνται θετικά από την ίδια την κοινωνία. «Είμαστε μπροστάρηδες, διεκδικητικοί και μάχιμοι. Αντιπροσωπεύουμε μια άλλη πολιτική σχολή.Λειτουργούμε με συνέπεια και καθαρή ματιά στο μέλλον. Δεν μας ταιριάζει το καταγγελτικό ύφος και η αδράνεια» τόνισε ο κ. Περιφερειάρχης. Στον Απολογισμό Πεπραγμένων 2018 αναλύθηκαν οι ενέργειες, οι δράσεις, η υλοποίηση τους και τα αποτελέσματα αυτών. Η ολοκληρωμένη στρατηγική που ακολούθησε η Περιφέρεια Δυτικής Ελλάδας, εξειδικεύεται στις ενότητες:\n•\t«Καθημερινότητα του Πολίτη»\n•\t«Επόμενη Μέρα»\n•\t«Θεσμικές Πρωτοβουλίες»\n•\t«Ψηφιακή Περιφέρεια»\n•\t«Ενεργειακή Περιφέρεια»\n•\t«Αγροτική Πολιτική»\n•\t«Η εξέλιξη των υποδομών»\n•\t«Ενημέρωση και Ευαισθητοποίηση – Εθελοντισμός και Συνεργασίες»\n•\t«Η Περιφέρεια στην Ευρώπη»\n•\t«Κέντρο Ευρωπαϊκής Πληροφόρησης Europe Direct».


ΣΩΜΑΤΕΙΟ ΕΡΓΑΖΟΜΕΝΩΝ ΝΟΣΟΚΟΜΕΙΟΥ "ΑΜΑΛΙΑ ΦΛΕΜΙΓΚ": Μετακινήσεις εξπρές από τα ΠΕΔΥ-Κέντρα Υγείας στα Νοσοκομεία για εφημερίες!\nΜετακινήσεις εξπρές από τα ΠΕΔΥ-Κέντρα Υγείας στα Νοσοκομεία για εφημερίες!\nΈντονες αντιδράσεις καταγράφονται τις τελευταίες ημέρες σε διάφορες περιοχές της χώρας εξαιτίας των μετακινήσεων γιατρών από το ΠΕΔΥ στα νοσοκομεία.\nΣτόχος να καλυφθούν οι εφημερίες στα Τμήματα Επειγόντων Περιστατικών (ΤΕΠ) εξαιτίας των ελλείψεων ιατρικού προσωπικού.\nΩστόσο οι αποφάσεις αυτές προκαλούν αντιδράσεις στους γιατρούς που είναι κυρίως γενικοί Γιατροί, δεδομένου ότι έχουν ειδικευτεί στην Πρωτοβάθμια φροντίδα και όχι στα επείγοντα περιστατικά των νοσοκομείων.\nΤο φαινόμενο πάντως της μετακίνησης προσωπικού δεν είναι καινούριο καθώς η …έμπνευση αυτή εφαρμόζεται συχνά πυκνά το τελευταίο διάστημα. Διαβάστε ΕΔΩ μια άλλη πρόσφατη περίπτωση: «Μετακινούν άρον άρον γιατρούς από τα Κέντρα Υγείας στα Νοσοκομεία! Με εξώδικα απαντούν οι γιατροί»\nΣήμερα, ενδεικτική η περίπτωση της απόφασης της 3ης υγειονομικής Περιφέρειαςπου μετακινεί από το ΠΕΔΥ-Κέντρο Υγείας της Σιάτιστας, του Αμυνταίου και Σερβίων, γενικούς γιατρούς για να εφημερεύσουν στα ΤΕΠ του Γενικού Νοσοκομείου«Μαμάτσειο» -«Μποδοσάκειο» στην Κοζάνη.\nΟι μετακινήσεις εξπρές πραγματοποιούνται για να καλυφθούν οι εφημερίες του Ιανουαρίου δεδομένου ότι τα περισσότερα νοσοκομεία της χώρας είναι …άδεια από γιατρούς.\nΚαι το ζήτημα είναι πως οι όποιες προσλήψεις επικουρικού ιατρικού προσωπικού που συχνά πυκνά προαναγγέλλει η ηγεσία του υπουργείου Υγείας, δε φαίνεται να μπορούν να καλύψουν τις ανάγκες του συστήματος.\nΆλλωστε με τις μετακινήσεις των γιατρών από το ΠΕΔΥ και τα Κέντρα Υγείαςυποβαθμίζονται περαιτέρω οι ήδη διαλυμένες μονάδες της Πρωτοβάθμιας Φροντίδας υγείας.\nΆγνωστο παραμένει εάν και πότε θα μπορέσουν να γίνουν μόνιμες προσλήψεις στα νοσοκομεία λόγω και των νέων περιορισμών που θέτει η τρόικα.\nτης Δήμητρας Ευθυμιάδου από healthreport\nΚΥΡΙΑΚΗ 7/2 ΣΤΟΝ "ΑΚΡΟΒΑΤΗ" ΚΟΒΟΥΜΕ ΤΗΝ ΠΙΤΑ ΤΟΥ Σ...\nΠολίτες δύο πόλεων βγήκαν στον δρόμο για να διαμαρ...\nΠΡΟΣΛΗΨΕΙΣ ΣΤΗΝ ΥΓΕΙΑ: ΠΟΛΥ ΛΙΓΕΣ, ΠΟΛΥ ΑΡΓΑ!\nΖΗΤΑΕΙ ΤΑ "ΡΕΣΤΑ" Η ΕΝΕ ΓΙΑ ΤΗΝ ΑΝΑΒΑΘΜΙΣΗ ΤΩΝ ΔΕ ...\nΝέα προκήρυξη στον χώρο της Υγείας, που αφορά 1.76...\nΚΑΡΤΕΣ ΑΠΕΡΙΟΡΙΣΤΩΝ ΔΙΑΔΡΟΜΩΝ: ΠΡΟΣΟΧΗ ΣΤΙΣ ΑΣΦΥΚΤ...\nΕτοιμάζεται το νέο ΠΕΔΥ! Τι προβλέπει το σχέδιο γ...\nΚΟΠΗ ΠΙΤΑΣ ΤΟΥ ΣΩΜΑΤΕΙΟΥ!\nΚινητοποιήσεις των γιατρών για το ασφαλιστικό: Το ...\nΟι δανειστές διψούν για ζεστό χρήμα.Κατσάδιασμα τ...\nΤελικά θα πληρώνει ο ΕΟΠΥΥ για το τεστ της γρίπης....\n«Πεσκέσι» στις κλινικές η συμφωνία για κρεβάτια ΜΕΘ\nΠΡΑΓΜΑΤΟΠΟΙΗΘΗΚΕ Η ΣΥΓΚΕΝΤΡΩΣΗ ΤΩΝ ΔΕ ΝΟΣ. ΤΙ ΑΠΟΦ...\nΚΟΙΝΗ ΓΕΝΙΚΗ ΣΥΝΕΛΕΥΣΗ των ΔΕ ΝΟΣΗΛ/ΤΩΝ την ΤΡΙΤΗ ...\n«κούρεμα» έως 125 € σε νέες και παλιές συντάξεις\nΜετακινήσεις εξπρές από τα ΠΕΔΥ-Κέντρα Υγείας στα...\nΕΙΝΑΠ: Μπαράζ κινητοποιήσεων για το ασφαλιστικό\nΣΥΛΛΑΛΗΤΗΡΙΟ ΤΗΣ ΑΔΕΔΥ ΤΟ ΣΑΒΒΑΤΟ 16 ΙΑΝ. ΣΤΗΝ ΟΜΟ...\nΓια άλλη μια φορά ταλαιπωρούνται απίστευτα οι καρκ...\nΕυγενίδιο ΑΕ: ΑΝΗΚΕΙ ΣΤΟ ΠΑΝΕΠΙΣΤΗΜΙΟ, ΤΟΥΣ ΚΟΒΟΥΝ...\nΑΚΟΜΑ ΣΤΗΝ ΑΝΑΜΟΝΗ ΓΙΑ ΤΟ ΜΕΙΩΜΕΝΟ ΕΙΣΙΤΗΡΙΟ


Αγάπη: Υπάρχει κάτι πιο πολύπλοκο και μπερδεμένο; – Ροή φωτός και αφύπνιση\nΖΩΗ\tσε Πνευματισμός\t Φεβρουαρίου 18, 2016 19 Words\nΗ λέξη αγάπη στην αγγλική γλώσσα είναι μια χαζο-λέξη. Έχει τόσες πολλές έννοιες, τόσες πολλές σημασίες, που τελικά έχει χάσει τη σημασία της…\nΊσως η αγάπη πάρει μια πιο συγκεκριμένη μορφή αν αναφέρουμε τι Δεν είναι Αγάπη, από γιόγκικη άποψη:\nΑγάπη δεν είναι η σεξουαλική έλξη\nΑγάπη δεν είναι η ερωτική τρέλα\nΑγάπη δεν είναι ένα συναίσθημα\nΑγάπη δεν είναι να μοιράζεσαι κοινά ενδιαφέροντα\nΑγάπη δεν είναι η αμοιβαία υποστήριξη\nΑγάπη δεν είναι ο ρομαντισμός\nΑγάπη δεν είναι η αμοιβαία άνεση\nΑγάπη δεν είναι να ερωτευόμαστε και να ξε-ερωτευόμαστε\nΑγάπη δεν είναι να βάζεις όρους\nΜπορεί όλα αυτά να μην είναι αγάπη, είναι όμως οι φυσικές ποιότητες με τις οποίες η Μητέρα Φύση μας προίκισε, για να εγγυηθεί ότι ο άνθρωπος θα συνεχίσει να υπάρχει επάνω στη γη. Όσο ισχυρές και εκπληκτικές και να είναι αυτές οι ποιότητες, πολύ λίγη σχέση έχουν με την αγάπη, όπως αυτή διδάχθηκε από τους μεγάλους αγίους του κόσμου.\nΟι άγιοι όρισαν ως αγάπη το ‘να δίνεις χωρίς περιμένεις ότι θα λάβεις κάτι σε αντάλλαγμα.’ Αυτός ο άγιος ορισμός της αγάπης μπορεί να μας φαίνεται λίγος. Αλλά υπάρχει τρόπος να απελευθερωθούμε από τον επαναλαμβανόμενο ξεμυαλιστικό /ρομαντικό ορισμό της αγάπης, αν το επιθυμούμε.\nΓια να το πετύχουμε αυτό, πρέπει να κατανοήσουμε ότι οι άλλοι δεν είναι η πηγή για να βιώσουμε εμείς την εμπειρία της αγάπης. Απλά οι άλλοι λειτουργούν σαν κίνητρο για την εμπειρία μας. Για παράδειγμα, κάποιος μπορεί να είναι τρελά ερωτευμένος με κάποιον που δεν μοιράζεται ούτε ανταποδίδει τα ίδια συναισθήματα. Η εμπειρία του να είσαι ερωτευμένος ή/και να αγαπάς κάποιον δεν εξαρτάται από το αν το άλλο άτομο νιώθει το ίδιο. Στη λαική κουλτούρα κάτι τέτοιο θεωρείται τραγική ή ανώριμη αγάπη, γιατί υποφέρεις εξαιτίας ανεκπλήρωτων προσδοκιών.\nΗ θεραπεία για την ψευδαίσθηση ότι η εμπειρία μας στην αγάπη πηγάζει από τους άλλους, είναι απλή και δυνατή. Είναι να καταφέρουμε να ανοίξουμε το τσάκρα της καρδιάς μας. Οι άνθρωποι πειραματίζονται με αυτό το φαινόμενο, καθημερινά, μέσω του διαδικτύου. Χιλιάδες άνθρωποι παρακολουθούν βιντεάκια με γατάκια, κουτάβια και παιδιά και αυτό γιατί ενεργοποιεί κάποιο άνοιγμα στα τσάκρα της καρδιάς τους. Ο πιο συνειδητός και δυναμικός τρόπος να ανοίξει το τσάκρα της καρδιάς είναι να γίνονται οι ασκήσεις και οι διαλογισμοί που είναι σχεδιασμένοι ακριβώς για το σκοπό αυτό.\nΟ διαλογισμός του χαμογελαστού Βούδα, όπως διδάχθηκε από το Yogi Bhajan είναι ο πιο τέλειος και αποτελεσματικός τρόπος για να το πετύχουμε. Ένα στοιχείο κλειδί στον διαλογισμό αυτό, είναι να διατηρήσετε την πίεση δυνατή και βαθειά ανάμεσα στις ωμοπλάτες, στο κέντρο της πλάτης σας. Επίσης, ο Yogiji δίδαξε μια παραλλαγή αυτού του διαλογισμού όπου η χρονική διάρκεια είναι 15 λεπτά. Είπε ότι ο διαλογισμός μπορεί να γίνει επίπονος περίπου στα 7 λεπτά. Να συνεχίσετε όμως μέχρι τα 15 λεπτά για να αποκτήσετε την εμπειρία της ευδαιμονίας της ανοιχτής καρδιάς.\nΑυτή και άλλες τεχνικές της Κουνταλίνι Γιόγκα μπορούν να μας δώσουν τη δύναμη να αποκτήσουμε τον έλεγχο στο άνοιγμα του δικού μας κέντρου της καρδιάς. Όταν αυτό συμβεί, εξαφανίζεται η ψευδαίσθηση ότι οι εμπειρίες μας στην αγάπης εξαρτώνται από τους άλλους.\nΤο να τελειοποιήσετε τις τεχνικές για το άνοιγμα της καρδιάς, όπως αυτή του Διαλογισμού του χαμογελαστού Βούδα, θα σας δώσει δύναμη προκειμένου να αναλάβετε πλήρως την ευθύνη της ευτυχίας σας και του συναισθήματος να αγαπάς και να αγαπιέσαι. Αυτό μας απελευθερώνει ώστε να ανοίξουμε την πόρτα στην ευκαιρία να αναπτύξουμε την πνευματική αγάπη\nΗ πνευματική αγάπη ορίζεται σαν μονόδρομος. Γεννιέται μέσα σας η αγάπη και μετά τη δίνετε απλόχερα, χωρίς να περιμένετε να λάβετε κάτι πίσω ως αντάλλαγμα. Το να αγαπάς και να περιμένεις να πάρεις κάτι πίσω είναι δοσοληψία. Εγώ σου δίνω κάτι και εσύ μου δίνεις κάτι άλλο. Μια σχέση βασισμένη σε κοινές προσδοκίες – αυτό είναι συναλλαγή, όχι αγάπη. Πρακτικά είναι συναλλαγή του Εγώ. Το Εγώ και η αγάπη δεν συμβαδίζουν.\nΤο πολυτιμότερο δώρο αγάπης που έλαβα σ’ αυτή τη ζωή, το έλαβα από το Yogi Bhajan. Το δώρο που μου χάρισε ήταν ότι εντόπισε το εγώ μου, το έφερε στην επιφάνεια, το «χτύπησε» μέχρι να γίνει μια λεπτή πάστα, το άφησε στον ήλιο να στεγνώσει, έκαψε την πάστα μέχρι να γίνει σκόνη, και τη σκόρπισε στη θάλασσα.\nΕίναι σαφές ότι δεν υπήρξε απόλυτη επιτυχία, αλλά για κάθε μόριο του εγώ που κατάφερνε να εξαφανίσει, ένα άλλο μόριο γεννιόταν στη θέση του και ήταν πολύ καλύτερο.\nΗ αγάπη του ήταν άνευ όρων γιατί δεν τον ένοιαζε αν η αντίδρασή μου στην επώδυνη διαδικασία θα με οδηγούσε να τον απορρίψω ή να τον κατηγορήσω.\nΠοτέ δεν υπήρξα πραγματικά καλός μαθητής αυτού του Άριστου Δάσκαλου, αλλά η μικρή ικανότητα που έχω να αγαπώ, οφείλεται 100% στη γενναιοδωρία του και στην ανιδιοτέλεια του.\nΠροσεύχομαι κάποια μόρια αγάπης να μεταφέρονται σε όποιον διαβάζει ετούτο το κείμενο.


Είστε εδώ: Home / Της «K» το ΚάΓΚΕΛΟ / Η καπετάνισσα Ζωάρα και η «Πλεύση… Ανυπαρξίας». Από την Πίτσα Στασινοπούλου\n21 Απριλίου 2016 513 Views\nΑπό όλο τον κομματο-συρφετό των τελευταίων χρόνων, είναι η μοναδική περίπτωση που όχι μόνο δεν έσκασε ως «κεραυνός εν αιθρία», αλλά απορούσαμε γιατί αργεί. Ήταν αδιανόητο για μια διαστροφικά εξαρτημένη από το προεδριλίκι, τη δημοσιότητα, το καλαμοκαβάλημα, να παραμείνει «απλός στρατιώτης στον αγώνα», υπό οποιαδήποτε σκέπη. Ούτε καν «δευτέρα τη τάξει» στο πλευρό του μέγα αγωνιστή Λαφαζάνη στο ανεκδιήγητο μόρφωμα «ΛΑ.Ε.»- να ζούμε να ΜΗΝ το θυμόμαστε! (Αλήθεια τί απέγινε η φούσκα;) Μια πρώην πρόεδρος της Βουλής που ανέδειξε το αξίωμα σε ρόλο Ιεροεξεταστή με το μαστίγιο παραμάσχαλα κι αντιμετώπιζε από τον πρωθυπουργό μέχρι τον τελευταίο αστυνομικό ή δημοσιογράφο ως ταπεινούς πληβείους της ακολουθίας της… ήταν δυνατόν να συμβιβαστεί με κάτι λιγότερο από ηγεσία δικού της κόμματος; Κι αυτό, κάνοντας μέγιστη υποχώρηση, καθώς η θέση της πλανητάρχισας είναι πιασμένη (προς το παρόν).\nΝαι, είναι αλήθεια ότι πάρα πολύ το άργησε, αλλά το κατανοώ. Μέχρι να ετοιμάσει ναυτικά φυλλάδια και χάρτες, τη στολή της καπετάνισσας συν λοιπά navy αξεσουάρ, τον εξοπλισμό της φρεγάτας, το πλήρωμα κλπ. είναι λογικό ότι χρειαζόταν ένα εύλογο διάστημα μέχρι τον οριστικό απόπλου, ο οποίος επιπλέον ήταν φυσικό να περιμένει τον ούρειο ανοιξιάτικο άνεμο και τη γαλήνια καλοκαιρινή θάλασσα. Πέρα από μια άλλη χρονοβόρα- ψυχοφθόρα διαδικασία για κάθε φυσιολογικό άνθρωπο: τη συνεννόηση με τη συν-καπετάνισσα του πλεούμενου, ονόματι Ραχήλ Μακρή, που έχει στείλει κόσμο και κοσμάκη αδιάβαστο στην προσπάθεια κατανόησης του πειραγμένου εγκεφάλου της.\nΝα όμως που έστω και με καθυστέρηση, όταν δύο πειραγμένες «συντρόφισσες» συναντηθούν στα μετερίζια του αγώνα, τελικά συνεννοούνται με κοινό κώδικα και όχι μόνο… Γίνονται κολλητές κι αφού κάνουν η καθεμιά την κομματό-τσαρκα της με τις απαραίτητες στάσεις στα τρέντυ στέκια, αποφασίζουν από κοινού να ακολουθήσουν καριέρα μπουρλοτιέρισας - Μπουμπουλίνας, ανεμίζοντας το λάβαρο της λευτεριάς στην πλώρη του περήφανου καϊκιού τους… που μεταξύ μας, προς φουσκωτό της πλάκας και στη βάρκα μας τη κουρελού φέρνει , αλλά δε βαριέσαι… μια πλεύση ρημάδα από δω ως απέναντι θα τη καταφέρει (;) Άλλωστε με τέτοιες βαρβάτες τιμονιέρισες, τύφλα να ‘χει ο Ανδρέας Ζέπος!\nΚαι κάπως έτσι στο ειδυλλιακό πολιτικό σκηνικό της «πρώτη φορά» αριστερής μνημονιακής Ελλάδας, προέκυψε το νέο απόκομμα της Ζωάρας με τον βαρύγδουπο τίτλο «Πλεύση Ελευθερίας», που απριλιάτικα εγκαινίασε το σκάφος σπάζοντας στα πλευρά του την παραδοσιακή σαμπάνια. Αφού βεβαίως ενημέρωσε το λαό για τα σχετικά περί πλεύσης προς την ελευθερία, σκορπώντας ρίγη ιερής συγκίνησης και σύσσωμοι οι πιστοί αναμένουμε από στιγμή σε στιγμή τον Παλαιών Πατρών Γερμανό να μας ορκίσει και να ευλογήσει τον αγώνα συν το λάβαρο της μεγάλης Επανάστασης με σήμα το καραβάκι. Με την ίδια ιερή συγκίνηση αναμένουμε να γνωρίσουμε τα πρωτοπαλίκαρα του αγώνα δίπλα στις μπαρουτοκαπνισμένες αρχηγίνες, τους κλέφτες και αρματωλούς των βουνών και των λόγγων και δεν θα συμβιβαστούμε με κάτι λιγότερο από Κολοκοτρώνη, Ανδρούτσο, Καραϊσκάκη, Διάκο, Μπότσαρη… Ή θα φέρουν την πολυπόθητη λευτεριά ή θα πάμε σαν τις Σουλιώτισσες στο Ζάλογγο. ΚΑΜΙΑ άλλη διαπραγμάτευση επ’ αυτού!\nΒλέπετε συντρόφισσες, η σοβαρότητα μας σώθηκε κι απόμεινε η φαιδρότητα για πάρτη σας, καθότι συμβάλλατε τα μέγιστα σ’ αυτό. Τόσο που κάποια στιγμή στα ιστορικά λεξικά, δίπλα στα λήμματα «φαιδρότης», «αμετροέπεια», «αριβισμός», «τυχοδιωκτισμός» , «αλαζονεία» και λοιπά συνώνυμα, θα φιγουράρουν φαρδιά- πλατιά οι φάτσες σας, παρέα βέβαια με μπόλικες άλλες του συναφιού σας, ωστόσο την κορυφή στην κατάταξη τη δικαιούστε ασυζητητί. Διότι την κερδίσατε επάξια με το κοφτερό μυαλό και κυρίως το μέγιστο ήθος, που η ιστορία θα διηγείται και θα δακρύζει. Και θα δυσκολεύεται να διαλέξει ποια από τα ανδραγαθήματά σας να δοξάσει, διότι καταφέρατε στη σύντομη πορεία σας η κάθε μια να συγκεντρώσει από ένα τεράστιο, βαρυφορτωμένο… κάρο με πατάτες! Μια πλούσια σοδειά Α διαλογής, ικανή να θρέψει πολυπληθή κοινότητα.\nΤα έργα και ημέρες, τόσο της αρχηγού Ζωάρας- από τον κόσμο των ζόμπι, όσο και της υπαρχηγού Ραχήλ- από τον κόσμο των ούφο, που στοίχειωσαν επί μήνες τον ξύπνιο και τον ύπνο μας οδηγώντας μας στα χάπια, είναι πολύ πρόσφατα για να ξεχαστούν. Άσχετα που οι «πειραγμένες» τα έχουν καταχωρήσει στα βιογραφικά τους ως «εύσημα», καθότι η ανεπάρκεια γενικώς… Μπορεί όμως η ανεπάρκεια να λειτουργεί μόνιμα ως ελαφρυντικό λόγω ακαταλόγιστου; Μπορεί να δικαιολογεί την αρρωστημένη φιλοδοξία κάθε καβαλημένου που φαντασιώνεται ρόλο εθνοσωτήρα κι ανοίγει κομματικό μαγαζί περιμένοντας πελάτες; Αν επρόκειτο για μπουγατσάδικο θα είχες φτύσει αίμα στη γραφειοκρατία, για να ιδρύσεις όμως κόμμα, με τη μία!\nΛογικό βέβαια… από παραγωγικές επενδύσεις σφύζει ο τόπος και κάπου πρέπει να μπει ένα φρένο, ενώ στις κομματικές παρατηρείται μέγα έλλειμμα και οφείλουν να ενθαρρυνθούν. Μόλις ο όγκος της χαρτούρας των κομμάτων αγγίξει αυτόν του τηλεφωνικού καταλόγου, ίσως οι «κομματάρχες» κάνουν κράτει… Προς το παρόν ο όγκος αντιστοιχεί σε μισό μόνο τηλεφωνικό κατάλογο, οπότε υπάρχει μπόλικο περιθώριο ακόμη… Και αλίμονο βέβαια αν έλειπε η Ζωάρα (συν τη Ραχήλ μη ξεχνιόμαστε) από τη χορεία των εθνοσωτήρων! Διότι αν δεν μας σώσουν από την ξεφτίλα η σατανική φράου με το μαστίγιο και η ανεγκέφαλη μοντέλα με τις γόβες, ποιος θα το κάνει σ’ αυτό τον έρμο τόπο; Ποιος θα φέρει τη λευτεριά στη σκλαβωμένη πατρίδα; Οι πρώην κολλητοί σύντροφοι- σωτήρες που το έταξαν ΑΚΡΙΒΩΣ με τα ίδια λάβαρα, επειδή δεν ήξεραν πού πατάν και πού πηγαίνουν;\nΕτούτες οι μπουρλοτιέρισες όμως ΞΕΡΟΥΝ! Όχι σαν τον Αλέξη τον κλανομέντα. (Άλλωστε… «άντρες, πεταμένα λεφτά») Ξέρουν οι μάγκισσες τον τρόπο να σχίσουν τα μνημόνια σαν χασέδες, να καταργήσουν με «ένα νόμο» τα επαχθή μέτρα, να διαγράψουν τσαμπουκαλίδικα το επονείδιστο χρέος, να πάρουν τις γερμανικές αποζημιώσεις μέχρι να πεις κύμινο. Αρκεί η μια να κοιτάξει τους δανειστές με το βλέμμα πολικής αρκούδας και να ρίξει μια βουρδουλιά κι η άλλη να βγάλει την ψηλοτάκουνη και να την καρφώσει στο τραπέζι… ή να πετάξει στη χεσμένη ομήγυρη την ατάκα «αν δεν μας δίνετε λεφτά, θα τυπώσουμε δικά μας!» Και να δεις για πότε έρχεται… η λευτεριά από μνημόνια και μέτρα και η ανάπτυξη με πακτωλό ευρώπουλων! Δεν θέλει κόπο (Αλέξη) και 17 χαμένες ώρες διαπραγματεύσεων και εκβιασμών, θέλει τρόπο. Και συγκεκριμένα τον «πολιτικό» τρόπο της Ζωάρας που απέδειξε ότι όταν έχει κέφια, μπορεί να στείλει τον αντίπαλο για νοσηλεία άνευ ελπίδας, μέχρι μια βόλτα στα… θυμαράκια. Πλάκα- πλάκα…. ΛΕΣ; Λες οι Ευρωπαίοι μετά το σοκ «Βαρουφάκης» να κληθούν κάποια στιγμή – έτσι, από καπρίτσιο της ιστορίας, να αντιμετωπίσουν το δίδυμο Ζωάρας- Ραχήλ; Και να μη μείνει ούτε ίχνος των «θεσμών», έστω ως δείγμα για τους μελετητές;\nΤώρα που το καλοσκέφτομαι, δεν ακούγεται κακό… Προτείνω λοιπόν στα κορίτσια να αφήσουν τη μαούνα στο λιμάνι, ας αναβάλλουν την πλεύση για αργότερα, η θάλασσα εκεί θα είναι. Έτσι κι αλλιώς ίσα που θα προλάβει μια βόλτα Λευκό Πύργο- Περαία και ΑΝ… μετά απόσυρση και στα «εξ ων συνετέθη». Αντ’ αυτού να κάνουν τα πάντα για τη θέση της «Ευρωπαίας Επιτρόπου», γιατί το σώου που υπόσχεται η συμμετοχή τους, αξίζει όσο τρία βαρβάτα δάνεια και άλλα τόσα πακέτα αποζημιώσεων! Κορίτσια… ΑΝ αγαπάτε και ελάχιστα το λαό «σας», ΔΕΝ μπορείτε να προσφέρετε καλύτερη υπηρεσία, σας βεβαιώ! Σκεφτείτε το σοβαρά!\nΜε συντροφικούς, αγωνιστικούς χαιρετισμούς και «καλή αντάμωση στα… γιαουρτάδικα»! (Αγελαδινά παρακαλώ, είναι πιο λάιτ)


Τοπ εγκυμοσύνης με λεπτές τιράντες και γεωμετρικό μοτίβο - Orchestra GR\nΤοπ εγκυμοσύνης με λεπτές τιράντες και γεωμετρικό μοτίβο - Prémaman\nΚΩΔ. : MP010G\nΤο γεωμετρικό μοτίβο είναι απαραίτητο για να είστε στη μόδα αυτό το καλοκαίρι!\nΤοπ εγκυμοσύνης με λεπτές τιράντες. Εμπριμέ γεωμετρικό μοτίβο σε όλη την επιφάνεια. Λαιμόκοψη V. Φαρδιά γραμμή.


trolloπαίδεια: Clan Wars (ep.2)\nΗ Ομνια δεχτηκε τον Darkspear και την παρεα του και ολα εμοιαζαν να τελειωνουν εκει. Ομως ενας νεος κινδυνος εμφανιστηκε στον οριζοντα. Οχι απο το βασιλειο της google αυτη τη φορα, ουτε απο τους φασιστοειδης νανους του βασιλια Μιχαλολιακου, που ζουσε κατω απο τη γη στο βουνο (!) Meli-gala. Ο νεος κινδυνος ερχοταν απο την ζουγκλα της κιτρινης ηπειρου και του βασιλια Lich King. Ο LichKing ηταν ενας πριγκηπας της δημοσιογραφιας μισος ανθρωπος, μισος ελφ και μισος νανος και το κανονικο του ονομα ηταν Rosebird. Ο Rosebird ηταν εθισμενος στην εξουσια και ηθελε να γινει βασιλιας της δημοσιογραφιας. Ετσι εστηνε δολοπλοκιες και πλεκτανες για διαλυσει τους αντιπαλους του. Εγινε ομως τοσο απεχθης που οι υπολοιποι δημοσιογραφοι των εξορισαν στην ζουγκλα της κιτρινης ηπειρου.\nΟμως ο Rosebird δεν εμεινε απραγος, εφτιαξε ενα οχυρο και μαζεψε πολλους εκπτωτους ιπποτες που ηταν ανεργοι και εψαχναν μονιμη δουλεια. Ο πανουργος Rosebird ταιζε τους ιπποτες του κατι μαγικα μηλα που τους μετετρεπαν σιγα σιγα σε ανθρωπομορφα γουρουνια. Τον νεο του στρατο τον ονομασε Δ.Η.Ε. (Διωξη Ηλεκτρονικου Εγκληματος) και ετοιμαστηκε να εξαπολυσει μια ανεφ προηγουμενου επιθεση στον κοσμο, ξεκινωντας απο τα τρολλ, τα οποια μισουσε θανασιμα.\nΤωρα οι Αμανι και η Ομνια βρισκονταν κατω απο εναν νεο κινδυνο που μονο ενωμενοι θα μπορουσαν να αντιμετωπισουν. Θα ενωθουν τα τρολλ εναντιων του LichKing και των ιπποτων ΔΗΕ? Θα το μαθουμε στο επομενο επεισοδιο...\nΑναρτήθηκε από Απλυτος Εθνοπροδοτης στις 6:41 π.μ.


ΕΕΕΕΚ Αχαΐας - Χριστουγεννιάτικη γιορτή\nΔημιουργήθηκε στις Τρίτη, 24 Δεκέμβριος 2019 17:22\nΧ ρ ό ν ι α Π ο λ λ ά κ α ι Κ α λ έ ς Γ ι ο ρ τ έ ς\n23 Δεκεμβρίου πραγματοποιήθηκε η Χριστουγεννιάτικη γιορτή του σχολείου μας.\nΗ κα Σταματελάτου Κατερίνα που συμμετείχε στην διοργάνωση της γιορτής είπε: «Οι μαθητές μας συμμετείχαν βιωματικά στην αναπαράσταση της Θείας Γέννησης του Χριστού. Επίσης, αναβίωσαν τα έθιμα των Χριστουγέννων, της Πρωτοχρονιάς και των Φώτων όπως το ζύμωμα του Χριστόψωμου, το στόλισμα του καραβιού, το σπάσιμο του ροδιού, το έθιμο της κολόνιας και άλλα πολλά. Τέλος, δραματοποίησαν τον μύθο των καλικαντζάρων, που με τις σκανταλιές τους διασκέδασαν παιδιά, γονείς και καθηγητές. Φυσικά, τραγούδησαν τα κάλαντα και Χριστουγεννιάτικα τραγούδια και χόρεψαν τα Μοραΐτικα κάλαντα και των Φώτων. Στο τέλος ο Αη- Βασίλης ήρθε στο σχολείο μας και μοίρασε δώρα σε όλους τους μαθητές. Συντονίστριες της γιορτής ήταν η κα Σταματελάτου Κατερίνα η κα Παπαχρυσανθάκη Σοφία και η κα Γεωργακλή Γιώτα.»\nΟι εκπαιδευτικοί της αυτόνομης διαβίωσης, το ειδικό βοηθητικό προσωπικό και τα παιδιά, είχαν επίσης φροντίσει να φτιάξουν μελομακάρονα και κουραμπιέδες που μαζί με πορτοκαλάδες, κέρασαν μαθητές και γονείς.\nΤέλος θα ήταν παράλειψη, να μην ευχαριστήσουμε την βουλευτή της ΝΔ κα Αλεξοπούλου, που βρέθηκε μαζί μας και συνεχάρη τους συντελεστές, εκπαιδευτικούς και μαθητές, για την άρτια διοργάνωση της γιορτής.\nPro_2019.pdf [Η πρόσκληση που επιμελήθηκε η κα Σταματελάτου] 355 Kb


Kαλύτερα Haiku Εστιατόρια Αρτοποιία: Διαβάστε κριτικές για εστιατόρια στον προορισμό Haiku, Χαβάη - TripAdvisor\nKαλύτερα Haiku Αρτοποιία Εστιατόρια\nHaiku: Ινδική εστιατόρια\nΕστιατόρια κοντά στο αξιοθέατο Maui Chocolate Tour\nΕστιατόρια κοντά στο αξιοθέατο Leilani Farm Sanctuary\nΕστιατόρια κοντά στο αξιοθέατο Strike Zone Sportfishing & Bottom Fishing\nΕστιατόρια κοντά στο αξιοθέατο Ahimsa Sanctuary Farm\nΕστιατόρια κοντά στο αξιοθέατο Kaumahina State Wayside Park\nΕστιατόρια κοντά στο αξιοθέατο Haiku Mill\nΑναζήτηση Ηνωμένες Πολιτείες›Χαβάη›Μάουι›Haiku›Εστιατόρια σε Haiku\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Οι επιλογές σαςΑπαλοιφή όλων ΑρτοποιίαΤύπος επιχείρησηςΑρτοποιίαΕστιατόριαΕπιδόρπιοΚαφές & τσάιΓεύματαΠρωινό(1)ΤιμήΟικονομικά (1)Χαρακτηριστικά εστιατορίουΔιαθέσιμο πάρκινγκ (1)Φαγητό σε πακέτο (1)Χαρακτηριστικά εστιατορίουΑπαλοιφή όλων των φίλτρων ΕφαρμογήΚατάλληλο γιαΚατάλληλο για παιδιά (1)Οικογένειες με παιδιά (1)Κατάλληλο γιαΑπαλοιφή όλων των φίλτρων Εφαρμογή\nΈχετε σμικρύνει υπερβολικά τον χάρτη και δεν βλέπετε τις επισημάνσεις των τοποθεσιών. Παρακαλούμε μεγεθύνετε. Haiku: Βρήκαμε κάποια καλά αποτελέσματα, αλλά μερικά είναι εκτός αυτής της περιοχής. Haiku: Εμφανίζονται αποτελέσματα σε ακτίνα 40 χλμ από αυτήν την περιοχή.\nHaiku: Να περιοριστεί η αναζήτηση σε αυτήν την περιοχή.\nHaiku: Βρήκαμε κάποια καλά αποτελέσματα, αλλά μερικά είναι εκτός αυτής της περιοχής. Haiku: Εμφανίζονται αποτελέσματα σε ακτίνα 40 χλμ από αυτήν την περιοχή.\n(Makawao: 8.2 χλμ μακριά)\nΝο 4 από 17 Εστιατόρια για: Makawao\n352 κριτικές €


Μήνυμα του Τομέα Ισότητας Φύλων ΠΟΜΕΝΣ για τον εορτασμό της Παγκόσμιας Ημέρας της Γυναίκας - Π.ΟΜ.ΕΝ.Σ - ΠΑΝΕΛΛΗΝΙΑ ΟΜΟΣΠΟΝΔΙΑ ΕΝΩΣΕΩΝ ΣΤΡΑΤΙΩΤΙΚΩΝ\nΠΑΓΚΟΣΜΙΑ ΗΜΕΡΑ ΓΙΑ ΤΑ ΔΙΚΑΙΩΜΑΤΑ ΤΗΣ ΓΥΝΑΙΚΑΣ\nΜια ιστορική αναδρομή, από τον Τομέα Ισότητας Φύλων, " Τιμής Ένεκεν " στις γυναίκες των Ενόπλων Δυνάμεων για την προσφορά και το έργο τους...\nΗ παρουσία των γυναικών στις Ένοπλες Δυνάμεις ξεκίνησε το 1946 με τη Στρατιωτική Σχολή Εκπαιδεύσεως Αδελφών Νοσοκόμων, από την οποία αργότερα προέκυψε η σημερινή ΣΑΝ.\nΟ Νόμος 705/1977 "Περί Στρατεύσεως των Ελληνίδων " αποτέλεσε την τομή στη σύγχρονη Ελληνική πραγματικότητα, καθώς υπήρξε η πρώτη θεσμοθετημένη παρουσία της γυναίκας στο στρατό, σε ένα καθαρά ανδροκρατούμενο χώρο.\nTo 1979 παρουσιάστηκαν οι πρώτες γυναίκες Εθελόντριες στα τρία σώματα των Ενόπλων Δυνάμεων.\nΤο διάστημα 1990 - 1992 κατατάχθηκαν γυναίκες ως Οπλίτες Πενταετούς Υποχρέωσης (ΟΠΥ) ,όπου ο θεσμός μετονομάστηκε σε Εθελοντές Πενταετούς Υπηρεσίας (ΕΠΥ ).\nΤο 1991, πραγματοποιήθηκε η ένταξη των πρώτων γυναικών στις παραγωγικές Σχολές Αξιωματικών και των τριών κλάδων, αλλά όχι σε μάχιμες θέσεις.\nΤο 1996, ακολούθησε η εισαγωγή γυναικών στις Στρατιωτικές Σχολές Υπαξιωματικών των Ενόπλων Δυνάμεων.\nΤο 2001, προσλήφθηκαν οι πρώτες γυναίκες Επαγγελματίες Οπλίτες- ΕΠ.ΟΠ.\nΤο 2002, υπήρξε χρονιά - σταθμός, αφού έπεσε και το τελευταίο "οχυρό" με την εισαγωγή των πρώτων γυναικών στην κατηγορία των « Όπλων » , στη Στρατιωτική Σχολή Ευελπίδων, στους Ιπτάμενους της Σχολής Ικάρων και στους Μάχιμους της Σχολής Ναυτικών Δοκίμων, καθώς και σε όλες τις « μάχιμες » ειδικότητες των Παραγωγικών Σχολών Υπαξιωματικών.\nΗ Ιστορία μας δείχνει ότι οι γυναίκες μέχρι σήμερα έχουν κατακτήσει πολλά και πλέον, υπηρετούν σε θέσεις που παλαιότερα θεωρούνταν ανδρικό προνόμιο.\nΟ Τομέας Ισότητας Φύλων, εύχεται να αναγνωριστεί η προσφορά των γυναικών συναδέλφων σε ανώτερα και ανώτατα αξιώματα, καθώς και τη μεγαλύτερη συμμετοχή τους στις διαδικασίες λήψης αποφάσεων, γιατί η ισότητα δεν κατοχυρώνεται μονάχα στους νόμους, αλλά και στην πράξη.


Η σκηνή των ελληνικών κόμικς ανθίζει ξανά | LiFO\nΤα ελληνικά κόμικς δεν γνωρίζουν απλώς μια δεύτερη άνθιση το 2017. Η άφιξη του «Μπλε Κομήτη», ενός νέου περιοδικού (με βάση του την Αθήνα) για κόμικς, αποτελεί ίσως την κυριότερη ένδειξη ότι βρίσκονται στην καλύτερη στιγμή τους εδώ και πολλά χρόνια.\nΟ διμηνιαίος «Κομήτης», που ετοιμάζεται να εκδώσει το δεύτερο τεύχος του σε λίγες μέρες, έρχεται να καλύψει το μεγάλο κενό που άφησαν πίσω τους το κλείσιμο του «9» και της «Βαβέλ» πριν από επτά χρόνια. Έκτοτε δεν είχε εμφανιστεί ένα μέσο που να προβάλλει σε ένα ευρύτερο κοινό νέες δουλειές και νέους δημιουργούς από τον χώρο των κομικς και το κενό ήταν εμφανές. Όπως μας λέει ο Γιώργος Γούσης, αρχισυντάκτης του περιοδικού και δημιουργός ο ίδιος: «Καθημερινά τρίβουμε τα μάτια μας με τις δουλειές που βλέπουμε και απορούμε πού ήταν κρυμμένοι όλοι αυτοί οι άνθρωποι. Ελπίζουμε πως ο "Μπλε Κομήτης" θα γίνει ο χώρος εκείνος που θα υπηρετήσει άξια την άνθιση των ταλέντων τους».\nΤο καταλαβαίνει όμως κάποιος από την επιτυχία φεστιβάλ όπως το Comicdom Con Athens που διοργανώνεται κάθε χρόνο. Οι πάγκοι με τις αυτοεκδόσεις που παρουσιάζουν κυρίως νέα ταλέντα στα πρώτα τους βήματα στον χώρο φέτος έκαναν ρεκόρ με πάνω από 70 συμμετοχές και δημιουργοί ξεπουλάνε το υλικό τους από την πρώτη μέρα, γεγονός ενδεικτικό του έντονου ενδιαφέροντος του αναγνωστικού κοινού. Μια βόλτα στα βιβλιοπωλεία, επίσης, ενισχύει αυτή την εντύπωση.\nΜπορεί να κυκλοφόρησε στα τέλη του '16 για να γιορτάσει τα 70 του χρόνια, αλλά το Ποιος σκότωσε τον Λούκυ Λουκ; ανασταίνει τον Λούκυ Λουκ με μια καινούργια ιστορία από τον Ματιέ Μπονόμ.\nΜεγάλοι εκδοτικοί στηρίζουν το ελληνικό κόμικ και κυκλοφορούν πρωτότυπα έργα Ελλήνων δημιουργών αλλά και οι μικρότερες εξιδεικευμένες εκδόσεις συνεχίζουν να βγάζουν νέους τίτλους. Η Jemma Press επιμένει να μεταφέρει στο χαρτί τα πιο δημοφιλή ελληνικά διαδικτυακά κόμικς από το socomic.gr, με το τέταρτο άλμπουμ των Κουραφέλκυθρων του Αντώνη Βαβαγιάννη και το Hard Rock του Τάσου Μαραγκού. O Τasmar εικονογράφησε φέτος και το Γιατί μου φταίνε όλα! του Βασίλη Παπαθεοδώρου από τις εκδόσεις Καστανιώτη.\nΈνα άλλο αξιοσημείωτο στοιχείο είναι ότι οι Έλληνες δημιουργοί στρέφουν το βλέμμα τους σε πιο ελληνοκεντρικά θέματα και στην ελληνική Ιστορία για έμπνευση. Το Γρα-Γρου των Τάσου Ζαφειριάδη, Γιάννη Παλαβού και Θανάση Πέτρου από τις εκδόσεις Ίκαρος αναφέρεται σε μια ταβέρνα στο Βέρμιο που βρίσκεται στο πέρασμα που ένωνε την Κεντρική με τη Δυτική Μακεδονία πριν φτιαχτεί η Εγνατία Οδός. Το Στη Σαλαμίνα και στις Πλαταιές της Κατερίνας Σέρβη, σε εικονογράφηση Θανάση Πέτρου από τον Πατάκη, ένα θεατρικό έργο που εκτυλίσσεται στην Αρχαία Ελλάδα, ανασύρει ιστορικές μνήμες. Η Comicoτραγική ιστορία της Ελλάδας 1909-1949 του Παναγιώτη Κατσανάκη από τις εκδόσεις Αρμός είναι ακριβώς αυτό που αναγράφει ο τίτλος. Το Τέρμινους του Λευτέρη Παπαθανάση αφορά τη βαριά ιστορία της αντίστασης και του εμφυλίου στα βουνά της Ηπείρου και κυκλοφορεί από τις εκδόσεις ΚΨΜ.\nΑκόμα και τα Εξάρχεια έχουν το δικό τους graphic novel, με το Εξάρχεια: Το πικρό νεράντζι του Nicolas Wouters σε εικονογράφηση Δημήτρη Μαστώρου, που αφηγείται φανταστικές ιστορίες από την περιοχή. Ειδική μνεία στη Στέλλα Στεργίου που μεταφέρει εμπνευσμένα τον Μικρό Πρίγκιπα του Σεντ-Εξιπερί σε graphic novel από τις εκδόσεις Polaris.\nΕκτός όμως από τους Έλληνες, φέτος μεταφράστηκαν και σπουδαίες δουλειές από το εξωτερικό, όπως το συγκινητικό Πρόσφυγες των Όουεν Κόλφερ, Άντριου Ντόνκιν και Τζοβάνι Ριγκάνο (Πατάκης), το Mercy on me του Kleist Reinhard (Ηλίβατον) για τη ζωή του Νικ Κέιβ, που σημειώνει απρόσμενη εκδοτική επιτυχία, και η Φιλοσοφία σε Κόμικς του Μάικλ Πάτον (Ψυχογιός). Ο Παίκτης του Ντοστογιέφσκι γίνεται graphic novel από τους Στέφαν Μικέλ και Λοϊκ Γκοντάρ (Polaris), καθώς και το Παιχνίδι της Μίμησης του Jim Ottaviani που αναφέρεται στη ζωή του Άλαν Τιούρινγκ (Κριτική). Τέλος, το 2017 σημαδεύτηκε από την επιστροφή ενός αγαπημένου χάρτινου ήρωα. Μπορεί να κυκλοφόρησε στα τέλη του '16 για να γιορτάσει τα 70 του χρόνια, αλλά το Ποιος σκότωσε τον Λούκυ Λουκ; ανασταίνει τον Λούκυ Λουκ με μια καινούργια ιστορία από τον Ματιέ Μπονόμ.\nCosplay, υπερήρωες και εντυπωσιακές φωτογραφίες από το φεστιβάλ που έγινε στο Π. Φάληρο\nΠροσπαθεί να δει τα γεγονότα από την ανθρώπινη οπτική γωνία\nΓια πρώτη φορά στην Αθήνα οργανώνεται μονογραφική έκθεση του σπουδαίου Αμερικανού καλλιτέχνη


Alexandros Alieas: O ΣΑΡΚΑΣΜΟΣ ΤΗΣ ΙΣΤΟΡΙΑΣ\nΟι Εξεγερμενοι με Ιερα Κοσμικα Αιτηματα Ψωμι Αλατι και Ελευθερια καλουνται να λυσουν τον Γριφο του Αδυνατου σαρκωνοντας Αιτηματα της Γαλλικης ,την Ρωσικης και της Αραβικης Επαναστασης στα Διαφανα φυλλα του Ευθραυστου Γιασεμιου! Αυτή την φορα χωρις ο Φονικος Κρονος να χορτασει με τα παιδια του.Αλλα να πληρωθει η Ψυχη απ’την βαθεια Ανατρεπτικη Ιστορικη Αξιοπρεπεια.Η Ελπιδα στο αυτονοητο Δικαιωμα της Ζωης.\nΜε ορους όχι θεικα τυφλους που καταληγουν στο Μισος,το Συμπλεγμα και την Ολεθρια Αιωνων Παρεξηγηση. Αλλα με Γενναιες Πραξεις που ανασυρουν τις Οδυνηρες οσο και Απελευθερωτικες Λεξεις του Διαφωτισμου.Φανταζει σαν Ουτοπια.\nΑπο αλλου το περιμεναν οι εφησυχασμενοι Μαστοροι και απ’αλλου ηλθε ενώ ειχαν προαναγγειλει επισημα το Τελος της Ιστοριας ροκανιζοντας το Ολεθριο Κερδος της Ακινησιας…\nΗ Ιστορια Ειρωνευεται πριν μια και καλη Σαρκασει. Ισως η Δημοκρατια που απεχθανεται την Απληστια και την Διαφθορα δεν είναι Μακρια στην Εποχη των Αστρων.\nΣτην Εποχη των Γιασεμιων.\nΜονοδρομος και Σπειρα τοσο στο καυτο Γιγνεσθαι οσο και στο προκλητικο Ανοιγμα που χασκει επανω απ’τα Κεφαλια υπενθυμιζοντας ότι ανεξαρτητα Κοστους στην Διαδρομη τα Διαμαντια\nστην Νυχτα Λαμπουν περιμενοντας υπομονετικα Αιωνες τωρα\nτον Σαρκασμο της Ουτοπιας μαζι με το Λεπτο Αρωμα των Γιασεμιων!\nΑναρτήθηκε από Alexandros Alieas στις 4:53 π.μ.\nAnastasia 1 Ιουλίου 2011 - 1:38 π.μ.\nΧθές είχα την τύχη να σε συναντήσω μέσα στο φιλόξενο- ζεστό χώρο της Νατάσας και του Γιώργου. Πήρα τις εικόνες σου και τις ανασαίνω.


Σύμφωνα με την παράδοσή μας στο Σαρανταλείτουργο μνημονεύονται όσοι έχουν “φύγει” από μας προς τον Κύριον από την πρώτη μέχρι την τεσσαρακοστή ημέρα. Το Σαρανταλείτουργο δεν μπορεί να γίνει κατά την Μεγάλη Τεσσαρακοστή, γιατί στις πένθιμες και αυστηρές ημέρες της νηστείας δεν γίνονται Λειτουργίες παρά μόνο το Σάββατο και την Κυριακή. Η πράξη αυτή της Εκκλησίας μας στηρίζεται στη διαβεβαίωση του Κυρίου μας Ιησού Χριστού, που το βράδυ της Μεγάλης Πέμπτης, όταν έκαμε την πρώτη Θεία Λειτουργία στο Μυστικό Δείπνο, είπε ότι το αίμα Του είναι το αίμα που επικυρώνει την Καινή Διαθήκη. Είναι το αίμα που χύνεται υπέρ των πιστών Του “εις άφεσιν αμαρτιών και εις ζωήν αιώνιον”. Τα λόγια αυτά του Χριστού μαρτυρούν ότι η Θεία Λειτουργία είναι θυσία λατρευτική και ευχαριστήρια, ικετευτική και πρεσβευτική. Αλλά συγχρόνως είναι και θυσία εξιλασμού. Είναι δηλαδή θυσία για συγχώρεση των αμαρτιών μας.\nΚι έπειτα αγιασμένοι με τη Θεία Κοινωνία έκαναν ο μνημόσυνο για τη συγχώρεση των αμαρτιών και των ψυχών των κεκοιμημένων τους.Υπάρχουν μερικοί δεισιδαίμονες που δεν θέλουν να γράφονται τα ονόματα των νεκρών δίπλα στα ονόματα των ζώντων, γιατί το θεωρούν γρουσουζιά. Αλλά αυτό είναι μεγάλο λάθος. Για την Εκκλησία του Χριστού δεν υπάρχουν νεκροί. Οι νεκροί είναι πιο ζωντανοί από μας κι έρχονται σε κάθε Λειτουργία και συλλειτουργούν μαζί μας και τους Αγγέλους.\nΤα δώρα ταοποία θα πρέπει να προσφέρεται και θα χρησιμοποιούνται σε κάθε Θεία Λειτουργία εἶναι:\nv Ενα πρόσφορο (κατὰ προτίμηση χειροποίητο).\nv Τρεῖς Λαμπάδες ἀπὸαγνό κερί.\nv Μοσχοθυμίαμα Ἁγίου Όρους και καρβουνάκια.\nv Κρασὶ – NAMA\nΤέλος υπενθυμίζουμε ότι η νηστεία της Σαρακοστής των Χριστουγέννων αρχίζει μαζί με το Σαρανταλείτουργο 15 Νοεμβρίου. Μέχρι των Εισοδίων 21 Νοεμβρίου και από 12 έως 24 Δεκεμβρίου δεν τρώμε ψάρι, από 21 Νοεμβρίου έως 12 Δεκεμβρίου Εκτός Τετάρτης και Παρασκευής μπορούμε να τρώμε Ψάρι.


ΕΛΛΗΝΙΚΑ ΚΑΙ ΟΧΙ ΜΟΝΟ ΝΕΑ: Κλέβουν λάδι από τα καντήλια των νεκροταφείων για να φάνε!\nΚλέβουν λάδι από τα καντήλια των νεκροταφείων για να φάνε!\nΈχει, τελικά, όρια η ανθρώπινη εξαθλίωση; Όχι, όπως φαίνεται από την τρίτη κατά σειρά μέσα σε δέκα ημέρες εισβολή ιερόσυλων σε νεκροταφείο στην Βιάννο της Κρήτης…\nΌπως όλα δείχνουν, πίσω από τις μακάβριες νυχτερινές «επισκέψεις» κρύβονται άνθρωποι που βρέθηκαν στην Ελλάδα αναζητώντας μια καλύτερη μοίρα, αλλά η φτώχεια και η ανάγκη τους υποχρέωσαν να γίνουν τυμβωρύχοι!\nΗ Αστυνομία αποδίδει τις αλλεπάλληλες εισβολές σε μετανάστες που βρήκαν αυτό τον τρόπο για να εξασφαλίσουν το… λάδι από τα καντήλια που ανάβουν στα μνήματα οι συγγενείς των νεκρών, ώστε να μπορέσουν να μαγειρέψουν ό,τι βρουν και να τραφούν!!! Η απίστευτη αυτή εκδοχή επιβεβαιώνεται από το γεγονός ότι και στο τρίτο κοιμητήριο που εισέβαλαν, στην περιοχή του Πύργου στον δήμο «Ν. Καζαντζάκης», άδειασαν σε δοχεία που είχαν μαζί τους το λάδι που βρήκαν!\nΩστόσο, δεν έμειναν ούτε αυτή τη φορά σ’ αυτές τις «ανώδυνες» κλοπές, αλλά προχώρησαν και πάλι σε λεηλασίες των μνημάτων. Μετακίνησαν πάνω από 20 ταφόπλακες και άνοιξαν τα φέρετρα, με την ελπίδα ότι θα βρουν κάποιο κόσμημα ή χρυσό… δόντι που μπορεί να τους αποφέρουν λίγα χρήματα! Εύκολα μπορεί να φανταστεί κάποιος σε ποιο σημείο απόγνωσης έχουν φτάσει οι άνθρωποι αυτοί, ώστε να ξεθάβουν σορούς ανθρώπων νεκρών από χρόνια μόνο και μόνο για να εξασφαλίσουν λίγο φαγητό!\nΌσο κι αν προκαλεί θλίψη η κατάντια αυτή, όμως, δεν παύει να σοκάρει τους κατοίκους που αντιμετωπίζουν το ανατριχιαστικό θέαμα να βρίσκουν τα μνήματα των δικών τους συλημένα και λεηλατημένα. Ο δήμαρχός τους υπέβαλε μήνυση κατ’ αγνώστων στο τοπικό αστυνομικό τμήμα και οι δράστες αναζητούνται.\n*** Αντίθετα, οι ιερόσυλοι που εισέβαλαν στο νεκροταφείο των Αρχαίων Κλεωνών στην Νεμέα, δεν ήταν εξαθλιωμένοι μετανάστες που προσπαθούν να βρουν τρόπο να αντιμετωπίσουν την πείνα τους… Στόχος τους ήταν ένα μικρό μεροκάματο που θα εξασφάλιζαν πουλώντας σε χυτήρια χάλκινα αντικείμενα, γι’ αυτό ξεκόλλησαν και έκλεψαν 45 μπρούτζινα φαναράκια και καντήλια τα οποία ήταν κολλημένα πάνω στα μνήματα, προκαλώντας εκτεταμένες ζημιές!\nΑναρτήθηκε από Κώστας στις 2:05 μ.μ.


Μητσοτάκης: Συνάντηση με την ηγεσία του υπ. Τουρισμού και σύσκεψη για τη δωρεά του Ιδρύματος Ωνάση | INBOX\nΤΟ ΠΡΟΓΡΑΜΜΑ ΤΟΥ ΠΡΩΘΥΠΟΥΡΓΟΥ ΤΗΝ ΤΕΤΑΡΤΗ\nΜητσοτάκης: Συνάντηση με την ηγεσία του υπ. Τουρισμού και σύσκεψη για τη δωρεά του Ιδρύματος Ωνάση\nΣυνάντηση με την ηγεσία του υπουργείου Τουρισμού θα έχει την Τετάρτη ο πρωθυπουργός Κυριάκος Μητσοτάκης, στο Μέγαρο Μαξίμου.\nΟ πρωθυπουργός ξεκινά, αύριο, τον κύκλο των αξιολογήσεων υπουργών, προκειμένου να διαπιστωθεί τόσο η αποτελεσματικότητα, όσο και ποιοι στόχοι επιτεύχθηκαν αλλά και ποιοι καθυστερούν. Η πρώτη συνάντηση θα γίνει με το υπουργείο Τουρισμού.\nΣτις 11:30 ο πρωθυπουργός Κυριάκος Μητσοτάκης θα συναντηθεί στο Μέγαρο Μαξίμου με τον Υπουργό Τουρισμού Χάρη Θεοχάρη, τον Υφυπουργό Μάνο Κόνσολα και τον Γενικό Γραμματέα Τουριστικής Πολιτικής και Ανάπτυξης Κωνσταντίνο Λούλη.


Ο Chris Ferguson από την Team Full Tilt μιλά για μπλόφες με εφτά-δύο | PokerNews\nΟ Chris Ferguson από την Team Full Tilt μιλά για μπλόφες με εφτά-δύο\n2011 Μάρτιος 13 Chris Ferguson\nTeam Full Tilt Poker's Chris Ferguson analyzes a stone bluff in a no-limit hold'em hand against hand against Mike Matusow on Poker after Dark.\nΕίναι ένα πολύ περίεργο χέρι που έπαιξα την περασμένη σεζόν στο Poker After Dark. Σ'αυτό το χέρι, έπαιζα με τον Mike Matusow και τέσσερις άλλους. Παίζαμε σε ένα high-stakes cash game με blinds $100/$200 και $25 ante αντί για το συνηθισμένο sit-n-go του Poker After Dark. Ο Mike Matusow ήθελε να παίξουμε το παιχνίδι με το εφτά-δύο, όπου αν κερδίσεις ένα pot με εφτά-δύο, τότε σε πληρώνουν όλοι ένα συγκεκριμένο ποσό χρημάτων.\nΉθελε να παίξουμε για $500 ενώ εγώ δεν ήθελα, αλλά για να τον ευχαριστήσω του είπα να παίξουμε για $250. Αυτός και οι υπόλοιποι του τραπεζιού ήθελαν να παίξουμε για $500 ή και παραπάνω, επομένως αρνήθηκα. Λόγω αυτού, ο Mike άρχισε να μου επιτίθεται , και να με αποκαλεί φλώρο, λέγοντας ότι έπρεπε να θέλω να παίξω το παιχνίδι με το εφτά-δύο και τον εκνεύριζε το ότι εμπόδισα αυτόν και τους φίλους του να το παίξουν.\nΑφού άρχισε να με κοροιδεύει, αποφάσισα να τον μπλοφάρω την επόμενη φορά που θα πιάσω εφτά-δύο και να το παίξω μέχρι τέλους. Είναι κάτι που δεν κάνω συνήθως. Αν είναι να μπλοφάρω, δώσε μου κάτι. Δώσε μου τέσσερα-πέντε μπαστούνια, αλλά το εφτά-δύο είναι πολύ αδύναμο χέρι. Αλλά επειδή με κορόιδευε, είχα ήδη σχεδιάσει τις κινήσεις μου και σκόπευα να τον μπλοφάρω την επόμενη φορά που θα πιάσω εφτά-δύο.\nΔείτε το χέρι που έγινε αυτό. Είναι σε δεύτερη θέση και όπως αποδείχτηκε κρατούσε . Ανεβάζει στα $625 κι εγώ πιάνω το που είναι η τέλεια ευκαιρία για να τον κάνω reraise, να κάνει foldκαι μετά θα μπορώ να γελάω για τα καλά. Σκέφτομαι πόσο περίπου θα ανεβάσω. Συνηθώς, ανεβάζεις τρεις φορές το αρχικό raise και εδώ έγω πόνταρα $2,000.\nΚάνει call το reraise μου και φυσικά ήθελα να τελειώνει εκεί το pot. Στην πραγματικότητα με έπιασε εδώ, αλλά υπάρχει αρκετός χώρος ακόμη για να κινηθώ. Το flop ήρθε , στο οποίο θα μπορούσε να αστοχήσει. Αν έχει μεσαίο ζευγάρι, είναι σίγουρο ότι θα κάνει fold όταν ποντάρω, επομένως σκέφτομαι ότι πρέπει να ποντάρω. Δεν έχω απολύτως τίποτα, και ελπίζω να πάρω εδώ το pot, να γελάσω και να συνεχίσουμε το παιχνίδι.\nΠοντάρω $2,500 και το pot έχει περίπου $4,000, επομένως δεν είναι και πολύ μεγάλο ποντάρισμα. Έχει έναν άσο και ένα backdoor flush draw, επομένως κάνει call. Στη συνέχεια πέφτει ένα εννιάρι και δεν έχω καμία ελπίδα να κερδίσω. Κάνει check και νιώθω ότι πρέπει να ξαναδοκιμάσω να πάρω το pot. Θα είναι πολύ δύσκολο γι'αυτόν να κάνει call με πολλά χέρια. Έκανα reraise πριν το flop άρα αυτό το flop θα μπορούσε να με έχει βοηθήσει. Τώρα ποντάρω $6,000, περίπου τα δύο-τρίτα του pot, που είναι ένα κανονικό ποντάρισμα και με κάνει ξανά call, πράγμα που δε μου αρέσει καθόλου. Αυτό το pot γίνεται πολύ σοβαρό πλέον.\nΣε οποιαδήποτε στιγμή του χεριού, αν ο Mike με είχε ποντάρει ή είχε κάνει raise, θα είχα κάνει fold μετά το αρχικό reraise που είχα κάνει. Δε σκόπευα να χάσω πολλά λεφτά μ'αυτή τη μπλόφα, αλλά εξακολουθούσα να πιστεύω ότι το έπαιζα σωστά το χέρι. Και τώρα στο river κάνει two pair με το οχτάρι που πέφτει, αλλά με ένα βαλέ γίνεται straight πλέον και σκέφτηκα ότι έπρεπε να ποντάρω άλλη μία φορά. Αφού φτάσαμε ως εδώ, δε μπορώ να τα παρατήσω τώρα. Ποντάρω $12,000, που είναι λίγο παραπάνω από το pot και προσεύχομαι να πετάξει τα φύλλα του.\nΈχω δείξει πολύ δύναμη στο χέρι αυτό που θα είναι πολύ δύσκολο να με κάνει call. Αν και έχει κάνει δύο ζευγάρια στο river, τώρα φαίνεται σα να έχω βαλέ. Ίσως έχω μεγαλύτερο two pair, αλλά νομίζω ότι είναι πολύ δύσκολο να με κάνει call με two pair. Και τελικά κάνει fold και του δείχνω τα φύλλα μου.\nΠερίμενα το τραπέζι να φωνάξει, αλλά τελικά έγινε πιο ήσυχο.\nΘέλετε να μπλοφάρετε τον Mike Matusow με εφτά-δύο; Δημιουργήστε ένα λογαριασμό στο Full Tilt Poker και θυμηθείτε να μας ακολουθείτε για όλα τα τελευταία νέα στο Twitter και να μας κάνετε like στο Facebook.\nFull Tilt Poker Chris Ferguson Mike Matusow Poker After Dark Poker on TV Poker Strategy\nChris FergusonMike Matusow\nΈχοντας top set με τον Erick Lindgren\nΣτρατηγική πόκερ με τον Chris Ferguson του Full Tilt Poker: Πότε να κάνεις Semi-Bluff\nΚάνοντας fold ένα overpair με τη βοήθεια του John Cernuto


Κοπή πρωτοχρονιάτικης βασιλόπιτας στην μητρόπολη Κερκύρας\nΑΡΧΙΚΗ / ΕΛΛΑΔΑ / Κοπή πρωτοχρονιάτικης βασιλόπιτας στην μητρόπολη Κερκύρας\nΜε λαμπρότητα πραγματοποιήθηκε σήμερα η κοπή της αγιοβασιλόπιτας στην μητρόπολη Κερκύρας από τον μητροπολίτη κ. Νεκτάριο σε τελετή, η οποία πραγματώθηκε στο ανακαινισμένο μέγαρο της μητρόπολης.\nΗ καθιέρωση της τελετής της κοπής της βασιλόπιτας κατά την παραμονή της Πρωτοχρονιάς έγινε από τον κ. Νεκτάριο από το πρώτο έτος της αρχιερατείας του με στόχο τη διατήρηση της συνοχής μεταξύ του κλήρου και των αρχών του τόπου.\nΣύσσωμο το ιερατείο, παρουσία του πρωτοσύγκελου π. Ιουστίνου Κωνσταντά, του αρχιερατικού επιτρόπου π. Σπυρίδωνος Προβατά και του ιεροκήρυκα π. Σεραφείμ όπως κι εκπροσώπων των πολιτικών και στρατιωτικών αρχών του τόπου, μεταξύ των οποίων ο Βουλευτής ΣΥ.ΡΙΖ.Α κ. Στέφανος Σαμοΐλης, η Αντιπεριφεριάρχης κ. Νικολέτα Πανδή, ο Δήμαρχος κ. Κωνσταντίνος Νικολούζος και ο πολιτευτής κ. Στέφανος Γκίκας, βρέθηκαν πλησίον του μητροπολίτη Κερκύρας για να ανταλλάξουν ευχές στην είσοδο του νέου έτους.\nΣτο σύντομο διδακτικό λόγο του, ο κ. Νεκτάριος τόνισε την ανάγκη της κοινωνίας του ανθρώπου εν Χριστώ, καθώς εκτός εκκλησίας ο άνθρωπος αποτελεί μια μονάδα και χάνει την προοπτική της σωτηρίας.\nΚλείνοντας, ο μητροπολίτης Κερκύρας κάλεσε σε ενότητα κλήρο και λαό, τις πολιτικές και στρατιωτικές αρχές του τόπου, σε μιαν ενότητα σαφή και συγκεκριμένη που δεν είναι άλλη από εκείνη του Χριστού, εκείνη δηλαδή που διδάσκει η εκκλησία, δίνοντας την μαρτυρία του Σαρκωθέντος Κυρίου στον σύγχρονο κόσμο.\nTags: ΜΗΤΡΟΠΟΛΙΤΗΣ ΚΕΡΚΥΡΑΣ ΝΕΚΤΑΡΙΟΣ, ΠΡΩΤΟΧΡΟΝΙΑΤΙΚΗ ΒΑΣΙΛΟΠΙΤΑ


Δήμος Καλαμάτας: Νέοι αντιδήμαρχοι και εντεταλμένοι δημοτικοί σύμβουλοι - ΕΦΗΜΕΡΙΔΑ ΘΑΡΡΟΣ\nHomeΕΙΔΗΣΕΙΣΕΞΩΦΥΛΛΟΔήμος Καλαμάτας: Νέοι αντιδήμαρχοι και εντεταλμένοι δημοτικοί σύμβουλοι\nΣε ανακοινώσεις προχώρησε χθες ο δήμαρχος Θανάσης Βασιλόπουλος, παρουσιάζοντας το νέο σχήμα της Δημοτικής Αρχής με αλλαγές σε πρόσωπα και αρμοδιότητες.\nΣε δηλώσεις του ανέφερε: «Όπως γνωρίζετε, οι θητείες των αντιδημάρχων λήγουν επίσημα στις 30 Οκτωβρίου και οι θητείες των Διοικητικών Συμβουλίων των Νομικών Προσώπων στις 30 Σεπτεμβρίου 2021. Είχα προαναγγείλει ότι θα υπάρξουν κάποιες αλλαγές στο διοικητικό σχήμα της Δημοτικής Αρχής. Στο πλαίσιο αυτό θα σας ανακοινώσω αντιδημάρχους και εντεταλμένους δημοτικούς συμβούλους και τις αρμοδιότητες που ο καθένας θα έχει για τον επόμενο χρόνο.\nΣτόχος να πάμε ακόμα πιο γρήγορα, υλοποιώντας τον επιχειρησιακό σχεδιασμό που έχουμε, μεσοπρόθεσμο και μακροπρόθεσμο, για τον οποίο μίλησα και στον απολογισμό – προγραμματισμό που έκανα. Έχουμε καταφέρει πολλά και ναι το πρόσημο είναι θετικό. Υπήρξαν καθυστερήσεις; Προφανώς, αλλά αυτό δεν αλλάζει το τελικό αποτέλεσμα.\nΘέλω να είμαι απόλυτα ξεκάθαρος. Οι αλλαγές σε πρόσωπα και αρμοδιότητες δεν αλλάζουν την κεντρική μας στόχευση. Συνεχίζουμε με πολλή, πολλή, πολλή δουλειά. Συνεχίζουμε με στόχο την καλύτερη εξυπηρέτηση των πολιτών. Την αναβάθμιση της ποιότητας ζωής των δημοτών και επισκεπτών μας. Ακούμε προσεκτικά, δημότες και ειδικούς. Είμαστε ανοικτοί σε προτάσεις είμαστε ανοικτοί σε συνεργασίες. Συνεχίζουμε πιο δυναμικά για να κάνουμε την Καλαμάτα ακόμα πιο σύγχρονη, πιο φιλική και μεγαλύτερη. Με το δημότη πρωταγωνιστή.\nΟι αντιδημαρχίες διαμορφώνονται ως εξής:\n1. Οικονομίας, Δημοτικής Περιουσίας και Πρόνοιας: Σαράντος Μαρινάκης.\n2. Νέων Έργων, Πολεοδομίας, Προγραμματισμού και Τουρισμού: Νικόλαος Μπασακίδης.\n3. Διοίκησης, Διοικητικής Μεταρρύθμισης, Αγροτικής Ανάπτυξης και ΚΕΠ: Γεώργιος Φάβας.\n4. Ψηφιακής Διακυβέρνησης, Καινοτομίας, Επιχειρηματικότητας και Εθελοντισμού: Αναστάσιος Σκοπετέας.\n5. Συντήρησης Υποδομών Δήμου Καλαμάτας: Δημήτριος Μαστραγγελόπουλος.\n6. Περιβάλλοντος και Πολιτικής Προστασίας: Ιωάννης Μπάκας\nΕντεταλμένοι σύμβουλοι Δημοτικών Ενοτήτων: Άριος: Γεώργιος Φάβας, Αρφαρών: Μαρία Μπαρούνη, Θουρίας: Αναστάσιος Σκοπετέας, Καλαμάτας: Δημήτριος Μαστραγγελόπουλος, Κοινότητες Ταϋγέτου, Βέργα, Μ. Μαντίνεια: Ιωάννης Μπάκας. Εντεταλμένος σύμβουλος επετειακών εκδηλώσεων Καλαμάτα 2021, 200 χρόνια από την έναρξη της Ελληνικής Επανάστασης: Νικόλαος Μπασακίδης.\nΕντεταλμένος σύμβουλος ΚΔΑΠ Δήμου Καλαμάτας και Φάρις και γραφείου Εθιμοτυπίας: Παντελής Δρούγας. Αναπληρωτής δημάρχου: Ιωάννης Μπάκας.\nΗ επιτυχία προφανώς είναι συλλογική και δεν αφορά εμάς, αλλά το Δήμο και τους δημότες μας».\nΚαλαμάτα: Αντικατάσταση φωτεινών σηματοδοτών και συντήρηση δικτύου\nΕνημέρωση δημάρχου για την πορεία της πανδημίας με τον επιστημονικό υπεύθυνο του Δήμου Καλαμάτας Παν. Χαλβατσιώτη\nΣυνεχίζεται… η προσπάθεια για ολοκλήρωση του Ανοιχτού Θεάτρου – Στοίχημα η λειτουργία του μέχρι το καλοκαίρι του 2021


Ηλίας Διολίτσης – Kiddie Academy\nKiddie Academy > Teachers > Ηλίας Διολίτσης\nPosted by: kiddie\nΓεννήθηκε το 1992 στην Αθήνα. Αποφοίτησε από το τμήμα Μηχανολόγων Αυτοματισμού ( ΤΕΙ Αθήνας ) . Κατά τη διάρκεια των σπουδών, συμμετείχε σε project ρομποτικού βραχίωνα και δημιουργία συστήματος αυτόματου παρκαρίσματος οχημάτων.\nΗ αγάπη του για τα παιδιά τον οδήγησε στο να ασχοληθεί με παιδαγωγικές & εκπαιδευτικές μεθόδους διδασκαλίας .Τα τελευταία χρόνια διδάσκει ως εξωτερικός παράγοντας σε ημερίδες σχολείων που αφορούν τεχνολογικά μέσα .\nΤο 2016 συμμετείχε στον Πανελλήνιο διαγωνισμό Εκπαιδευτικής Ρομποτικής (FLL) ως κριτής .\nΟ ιδιαίτερα αγαπητός στα παιδιά καθηγητής , Ηλίας Διολίτσης , διδάσκει στους «μικρούς επιστήμονες» ,όπως ονομάζει τους μαθητές του , Εκπαιδευτική Ρομποτική με Lego μετατρέποντας το μάθημα σε ψυχαγωγία . Επιπλέον , προετοιμάζει τους μαθητές μας για το Πανελλήνιο Τουρνουά Ρομποτικής (First Lego League- FLL ) , διαγωνισμός υπό την αιγίδα του Υπουργείου Παιδείας στο πλαίσιο της συνεργασίας μας με την Axon Global .


Η ώρα της Αγάπης: 09/28/10\nΤο “Κινέζικο Δωμάτιο” είναι ένα φιλοσοφικό ερώτημα-πείραμα που σχεδιάστηκε για να αποδείξει ότι οι μηχανές δεν θα μπορέσουν ποτέ να αποκτήσουν συνείδηση, αλλά άνετα μπορεί κάποιος να το χρησιμοποιήσει στους συλλογισμούς του σχετικά με την ανθρώπινη ύπαρξη. Το «πείραμα» αυτό καταλήγει σε ένα συμπέρασμα που είναι απόλυτα σχετικό με τα προηγούμενα.\nΤο «Επιχείρημα του Κινέζικου Δωματίου» διατυπώθηκε από τον φυσικό Τζον Ρ. Σιρλ το 1980, για να αποδείξει ότι οι υπολογιστές δεν πρόκειται ποτέ να αποκτήσουν συνείδηση, όσο «έξυπνοι» κι αν\nΑναρτήθηκε από white στις 11:27 μ.μ. 0 σχόλια\nΑποδεικνύεται η Μουσική Αρμονία των Ουράνιων Σφαιρών !\nΜετά την NASA που κατέγραψε τους ήχους που παράγονται από την περιστροφή του Δία, (βλ. σχετικό βίντεο εδώ) αυτή την φορά οι αστρονόμοι του Τμήματος Ηλιακής Φυσικής του Πανεπιστημίου του Σέφιλντ καταγράφουν τους ήχους που παράγουν τα μαγνητικά κυκλώματα στην εξωτερική στιβάδα της ατμόσφαιρας του ήλιου που πάλλονται σαν χορδές μουσικών οργάνων!\nΑναρτήθηκε από white στις 9:11 μ.μ. 0 σχόλια\nΕτικέτες σύμπαν, φιλοσοφία\nΔεν υφίσταται τοπικότητα, διαχωρισμός! Τα πάντα, ακόμα και οι άνθρωποι μεταξύ μας είμαστε Ένα!\nΑναρτήθηκε από white στις 8:39 π.μ. 2 σχόλια\nΑποδεικνύεται η Μουσική Αρμονία των Ουράνιων Σφαιρ...\nΔεν υφίσταται τοπικότητα, διαχωρισμός! Τα πάντα, α...


Αθανασία. Κατάρα ή Ευχή; | CULTURE365.GR\nΈχετε σκεφτεί ποτέ να είχατε την επιλογή να ζήσετε για πάντα; Η πρώτη σκέψη που βλέπω να έρχεται στο μυαλό των περισσότερων είναι: Και αν κάποιο πολύ κακό πρόσωπο της ιστορίας ζούσε για πάντα, τι θα κάναμε? Πρέπει να πεθαίνουμε για να δίνουμε χώρο στους νέους; Θεωρούμε ότι η ζωή κάποιες φορές είναι καλό απλά να έχει ένα τέλος για να έχει νόημα να τη ζούμε. Δεν θα προσπαθούσαμε να μένουμε ζωντανοί και να προσπαθούμε εάν ήμασταν σίγουροι ότι θα ζούμε και αύριο. Άλλωστε το να δουλεύουμε για να επιβιώσουμε είναι από τους βασικότερους λόγους που όλοι προσπαθούμε να εργαστούμε. Εκ μίας οπτικής η αθανασία θα έβλαπτε τις οικονομίες τις ίδιες, άρα είναι σωστό να υπάρχει; Δεν θα πω ότι όλα αυτά τα επιχειρήματα είναι λάθος αλλά αν ο κόσμος εφευρέσει και την αθανασία πρέπει να βρούμε κάποιον τρόπο να ζήσουμε με αυτή. Άλλωστε ποιοι είμαστε εμείς να καταδικάζουμε σε θάνατο όλους όσοι θέλουν να ζήσουν απλά για να γίνει το δικό μας και να πεθάνουμε όλοι σίγουρα;\nΓια όσο παλεύουμε να διαφυλάξουμε την ουσιαστική δημοκρατία, κανένας ανούσιος ηγέτης δεν θα μπορεί να μείνει για πάντα στην κορυφή της δύναμης. Αν βρούμε άλλους λόγους για να ζούμε και όχι γιατί θα πεθάνουμε, δεν θα χρειαζόμαστε τον θάνατο για να μας δίνει κίνητρο. Το να εργαστούμε για να αποκτήσουμε άλλα πράγματα εκτός από επιβίωση μπορεί να μας επιτρέψει για να ψάξουμε βαθύτερα νοήματα για το τι σημαίνει ζωή και άνθρωπος και όχι να επιδιώκουμε να αποκτήσουμε απλά φαγητό μέχρι τη μέρα που θα πεθάνουμε.\nΛίγο πιο πρακτική γνώση για την Αθανασία. Οι επιλογές είναι συγκεκριμένες. Να δημιουργηθούν τεχνητά σώματα ολόιδια με το δικό σας και να μπαίνετε κάθε φορά σε έναν 18χρονο εαυτό σας και στα 60-80 σας χρόνια να αρχίζετε από την αρχή. Γενικά συμφέρει οικονομικά καθώς πρέπει να πληρώνετε συχνά, έχετε μεγάλο κόστος ζωής καθώς από όλα τα είδη αθανασίας, το να μπούμε στο σώμα που μεγαλώνουμε είναι η πιο ακριβή λύση. Το φαγητό είναι πιο ακριβό από το ρεύμα και το νέο σώμα θα κοστίζει κάθε φορά αλλά και οι βιομηχανίες φαρμάκων – τροφίμων θα έχουν νόημα να υπάρχουν άρα και θα δημιουργήσουν προβλήματα εάν πάει να μπει κάποιο άλλο είδος σώματος που μπορεί να μην του ανήκει μερίδιο των εταιριών. Φυσικά το να πουλάμε το πιο φυσικό σώμα που μπορεί να ακούγεται η πιο φυσική λύση για να διατηρήσουμε όσο περισσότερο τον άνθρωπο μέσα μας ακριβώς όπως είμαστε.\nΜετά πάει η ψηφιοποίηση της συνείδησης όπου σε έναν τέτοιο κόσμο το μυαλό μας μπορεί να είναι ελεύθερα συνδεδεμένο στις πληροφορίες του internet και να αποκτήσει τεράστια γνώση και δυνάμεις, αλλά ένας τέτοιος κόσμος θεωρεί ότι θα ζούμε σε ένα υπολογιστή και το σπίτι ενός ολόκληρου κράτους. Χαμηλό κόστος αλλά χαμηλή αίσθηση ότι είσαι άνθρωπος.\nΣώμα Cyborg. Το να γίνουμε ρομπότ θα κρατήσει την υλική μας υπόσταση, θα κοστίζει φτηνά η συντήρηση αλλά θα βγάζει ίσως προβλήματα αλλά και θα κρατάει πολλά χρόνια και θα μπορούμε εξωτερικά να μοιάζουμε το ίδιο άνθρωποι.\nΓια όσους ζούν σήμερα υπάρχουν 3 πράγματα που πρέπει να προσέξουν. 1) Να μην πεθάνουν από παγκόσμιο. 2) Να διατηρήσουν την υγεία τους και τη φυσική τους κατάσταση ώστε να ζήσουν όσο περισσότερο μπορούν. 3) Να αναλογιστούν το γνωστό Cryonics – Κρυονική ώστε να μπουν σε ψυγείο για να ζήσουν μέχρι τη μέρα που η τεχνολογία θα μπορεί να τους αποψύξει και να τους βάλει σε άλλο σώμα. Για όσους κλείνουν συμβόλαια να είστε προσεκτικοί στους όρους απόψυξης. Δεν θέλετε να βγείτε σε μία εποχή που τα σώματά σας θα μπουν απλά σε πειραματικά αθάνατα σώματα γεμάτα προβλήματα και λάθη που μπορεί να σας κοστίσουν τη ζωή αλλά και να έχετε κρατήσει αρκετά χρήματα για να αγοράσετε το σώμα του μέλλοντος.\nΈνας βασικός νόμος που πιθανώς θα περαστεί είναι ότι εάν μείνεις αθάνατος, θα απαγορεύεται να κάνεις παιδιά ή αν πεθάνεις θα μπορούν να γεννηθούν κάποια άλλα παιδιά. Ο έλεγχος του πληθυσμού σε έναν τέτοιο κόσμο θα είναι ζωτικής σημασίας.\nΣίγουρα ένα ερώτημα που ίσως αξίζει όλοι να αναρωτηθούμε, είναι το ότι η αθανασία μας δίνει μια σημαντική διερώτηση για το τι σημαίνει ζωή, επιβίωση και νόημα. Μπορούμε να θεωρούμαστε ζωντανοί αν είμαστε ένα πρόγραμμα; Μπορούμε να γνωρίζουμε ότι θα είμαστε οι ίδιοι αν απλά ζούμε σε ένα ρομποτικό σώμα; Η ψυχή είναι κάτι που μεταφέρεται ή πεθαίνει για πάντα μαζί με το σώμα που γεννηθήκαμε και μετά ζει ένα άψυχο κουφάρι που σπαταλήσαμε τους κόπους μιας ζωής για να αποκτήσουμε αντί να ζήσουμε τώρα όσα μπορούμε για να ζήσουμε έστω τον χρόνο που είχαμε;\nTags: αθανασία, Τεχνολογία, τεχνολογια και μελλον\nPrevious PostNeuralink και Εμφυτεύματα Εγκεφάλου


Οι διασημότεροι make up artists σας αποκαλύπτουν τα μυστικά για να παραμείνει το κραγιόν στα χείλη όλη μέρα! - Fay's book\nHome / Ομορφιά / Μακιγιάζ / Οι διασημότεροι make up artists σας αποκαλύπτουν τα μυστικά για να παραμείνει το κραγιόν στα χείλη όλη μέρα!\nΟι διασημότεροι make up artists σας αποκαλύπτουν τα μυστικά για να παραμείνει το κραγιόν στα χείλη όλη μέρα!\nΚάθε πρωί, η τελευταία πινελιά στο μακιγιάζ, λίγο πριν βγείτε είναι το κραγιόν. Σταματάτε για να πάρετε τον καφέ σας φτάνετε στο γραφείο και λίγη ώρα μετά ανακαλύπτετε ότι έχει μείνει ελάχιστο χρώμα στα χείλη σας. Πρέπει λοιπόν να το ανανεώσετε. Τις περισσότερες φορές η συγκεκριμένη κίνηση επαναλαμβάνεται με αποτέλεσμα εσείς να εκνευρίζεστε και το κραγιόν να τελειώνει σύντομα. Δεν κάνουμε δουλειά όμως έτσι.\nΚαι κάπο εδώ έρχονται και πάλι οι πολύ καλοί μας φίλοι οι make up artists για να δώσουν τη λύση. Και μάλιστα οι διάσημοι. Εκείνοι που επιμελούνται το μακιγιάζ των celebrities και είναι υπεύθυνοι για τις καμπάνιες γνωστών οίκων ομορφιάς.\nΗ δημοσίευση κοινοποιήθηκε από το χρήστη Kat Von D Beauty (@katvondbeauty) στις 3 Ιούλ, 2019 στις 4:40 μμ PDT\nΔείτε λοιπόν τι σας προτείνουν και ακολουθείστε πιστά τις συμβουλές τους:\nΤο κλειδί της επιτυχίας είναι η σωστή προετοιμασία: Ξεκινάτε πάντα από τη σωστή απολέπιση στα χείλη. Αν υπάρχουν νεκρά κύτταρα και ξηρότητα το κραγιόν θα εξαφανίζεται στο λεπτό. Στη συνέχεια απλώνετε lip balm και τέλος το κραγιόν. Αν θέλετε έξτρα λάμψη μπορείτε να εφαρμόσετε το lip balm και πάνω από το lipstick.\nΗ δημοσίευση κοινοποιήθηκε από το χρήστη M·A·C Cosmetics (@maccosmetics) στις 27 Απρ, 2019 στις 5:40 μμ PDT\nΑπλώστε το κραγιόν σωστά: Μπορείτε να εφαρμόσετε το προϊόν κατευθείαν χωρίς να χρησιμοποιήσετε πινελάκι. Αν θέλετε όμως τέλειο φινίρισμα ειδικά στα πλάγια των χειλιών τότε θα χρειαστείτε το ειδικό μικρό πινέλο καθώς και το μολύβι χειλιών για να δημιουργήσετε το περίγραμμα.\nΗ δημοσίευση κοινοποιήθηκε από το χρήστη NYX Professional Makeup (@nyxcosmetics) στις 4 Ιούλ, 2019 στις 10:59 πμ PDT\nΒρείτε τη δική σας, ξεχωριστή υφή: Το κραγιόν με satin φινίρισμα δείχνει τέλειο αν μετά την εφαρμογή του απλώσετε μικρή ποσότητα lip balm σε όλη την επιφάνεια ή lip gloss στο κέντρο των χειλιών. Για ένα πιο διακριτικό αποτέλεσμα αναμίξετε το κραγιόν με το lip balm στην πάνω πλευρά της παλάμης σας και απλώστε το με τα δάχτυλα ή το πινελάκι. Και μην ξεχνάτε ότι κάθε προϊόν που είναι κατάλληλο για τα χείλη μπορεί να χρησιμοποιηθεί και στα ζυγωματικά. Απλώστε μικρή ποσότητα ταμποναριστά στο πιο ψηλό σημείο, στα “μήλα” δηλαδή και πάλι με τα δάχτυλα ή το πινέλο για blush.


ΣΚΕΦΤΟΜΑΣΤΕ ΕΛΛΗΝΙΚΑ: Ολοκληρώθηκε η νεκροψία της 56χρονης στη Κρήτη. Διαπιστώθηκε καρδιακό & αναπνευστικό πρόβλημα απο την διακοπή μηχανικής υποβοήθησης\nΟλοκληρώθηκε η νεκροψία της 56χρονης στη Κρήτη. Διαπιστώθηκε καρδιακό & αναπνευστικό πρόβλημα απο την διακοπή μηχανικής υποβοήθησης\nΟλοκληρώθηκε το βράδυ της Πέμπτης η νεκροψία - νεκροτομή στη σορό της 56χρονης τετραπληγικής Χανιώτισσας, που έφυγε από τη ζωή μετά τη διακοπή παροχής του ηλεκτρικού ρεύματος λόγω οφειλών. Σύμφωνα με τον επικεφαλής της ιατροδικαστικής εξέτασης που έγινε παρουσία τεχνικού συμβούλου της ΔΕΗ, κ. Αντώνη Παπαδομανωλάκη ...«δεν προκύπτει σαφές εύρημα τέτοιο που να δικαιολογεί το θάνατο της 56χρονης, υπάρχει πρόβλημα και με το καρδιαγγειακό σύστημα και με το αναπνευστικό. Περιμένουμε περαιτέρω εκτενή ιστολογική εξέταση και φυσικά η όλη διάγνωση θα ολοκληρωθεί με την πραγματογνωμοσύνη των ειδικών μηχανολόγων που θα εξετάσουν τα ευρήματα».


INVmateII - Εφαρμογές στο Google Play\nINVENTOR A.G. ELECTRIC APPLIANCES S.A.Εργαλεία\nΑπό τις αρχές μας ως μια μικρή εμπορική εταιρεία, πίσω στο1966, η Inventor έχει εξελιχθεί σε εταιρεία πρώτης κατηγορίας στον κλάδο του ηλεκτρικού εξοπλισμού. Οι ανακαλύψεις, οι εφευρέσεις και τα πρωτοποριακά προϊόντα μας\nμας επέτρεψαν να είμαστε πρωτοπόροι, που πιέζει συνεχώς τις βιομηχανίες προς τα εμπρός.\nΗ επιτυχία μας καθοδηγείται από τρεις βασικές αρχές\n2. Οι ανάγκες των καταναλωτών\n● Εφευρέτης, "Μια καθημερινή εμπειρία"\nΟι καινοτομίες μας στις ηλεκτρικές συσκευές είναι μια καθημερινή εμπειρία για τους ανθρώπους σε όλο τον κόσμο. Μέσω της αφοσίωσής μας, να δημιουργούμε προϊόντα και υπηρεσίες ανώτερης ποιότητας σε όλους τους τομείς εμπειρογνωμοσύνης, προσπαθούμε να ενισχύσουμε\n● Εφευρέτης, "Ένας παγκόσμιος συνεργάτης"\nΗ έγκαιρη παράδοση προϊόντων υψηλής τεχνολογίας προηγμένης τεχνολογίας, η αξιοπιστία και η αφοσίωσή τους αποτελούν τη βάση της επιτυχημένης εμπορικής μας δραστηριότητας σε περισσότερες από 50 χώρες για περισσότερα από 10 χρόνια. Συνεχής ανάπτυξη,\nτου χαρτοφυλακίου προϊόντων και το καλά σχεδιασμένο πρόγραμμα μετά την πώληση, είναι οι παράγοντες που επηρεάζουν την ανάπτυξη των επιχειρήσεων μας, μέσω ενός πολύ ικανοποιημένου δικτύου συνεργατών.\nΚλιματιστικά - Αφυγραντήρες - Ηλεκτρικοί Θερμοσίφωνες - Καταψύκτες - Ψυγεία\n1,Fix known bugs.\nΕλέγξτε τα προϊόντα Nedis SmartLife: φώτα, διακόπτες, βύσματα, ανιχνευτές κλπ.\nLetsBuild - παρακολούθηση εργοταξίου, επιθεωρήσεις ερευνών και εκθέσεις τοποθεσίας\nΗ Doka Εργαλεία app είναι ένα ψηφιακό εργαλείο υπολογισμού για το site σας.\nΣυνδέστε τώρα για ευφυέστερα διαβίωσης\nΕλέγξτε το ρομπότ σειράς Botvac Connected από οπουδήποτε.\nΠερισσότερα από INVENTOR A.G. ELECTRIC APPLIANCES S.A.\nΖήσε την τεχνολογία του αύριο … έξυπνα! με την εφαρμογή Inventor Control\nΖήσε έξυπνα με την εφαρμογή Comfort Living!


Είχε υποβάλλει αίτημα διαζυγίου… – TOURKIKANEA.GR\nΕπίθεση με οξύ από τον σύζυγο με τον οποίο ήταν σε διαδικασία χωρισμού\nΕγκαύματα σχηματίστηκαν στο πρόσωπο γυναίκας στην Ισπαρτα, η οποία δέχθηκε επίθεση με οξύ, από τον σύζυγό της κατά του οποίου είχε υποβάλει αίτημα διαζυγίου λόγω βίας.\nΗ 38 ετών Μελαχατ Γ. Που ζει στην συνοικία Γενισεχίρ της Ισπάρτα, περπατώντας στο δρόμο, δέχθηκε επίθεση με οξύ από τον σύζυγό της Μ.Α.Γ. που βρέθηκε μπροστά της.\nΣτο πρόσωπο της σχηματίστηκαν εγκαύματα και μετά από τις κραυγές της ο δράστης διέφυγε. Μετά από ενημέρωση από περίοικους, έφτασε ασθενοφόρο που την μετέφερε στο νοσοκομείο Σουλεϊμάν Ντεμιρέλ. Αστυνομικοί συνέλαβαν τον σύζυγο, ο οποίος μετά την ολοκλήρωση των διαδικασιών μεταφέρθηκε στο δικαστήριο, με απόφασή του οποίου. προφυλακίστηκε.\nΗ Μελαχατ σε δηλώσεις που έκανε σε δημοσιογράφους ανέφερε πως αντιμετώπιζε συνέχεια προβλήματα με τον σύζυγο και ότι παλιότερα είχε βγάλει δικαστική απόφαση απομάκρυνσης του από το σπίτι.


Βράδυ στην πόλη | A Droseltis\nΟδηγωντας βραδυ στην πολη υπο βροχη... Στο ραδιοφωνο τζαζ, χαλαρη, συνοδευει τις νωχελικες κινησεις του τιμονιου, κυλά ασυγχρονα με τα επαναληπτικα φωτα των λεωφορων. Το φως τους πεφτει στα χερια, στα καθισματα, χαιδευει, ξαναρχεται, πεφτει στα χερια, στα καθισματα, χαιδευει, ξαναρχεται... Κοκκινα τα τζαμια στο φαναρι, το φως διαχεεται στις σταλες του παρμπιζ, ακανονιστα σχηματα, εντασεις. Σκιες περναν τη διαβαση, οι υαλοκαθαριστηρες αποκαλυπτουν και παλι τα προσωπα, τα χρωματα, σχηματα που ξαναλερωνονται απο τις αδιαφορες σταλες.\nΗ βρεγμενη πολη διασκεδαζει, πιτσιλα τα νερα της στους περαστικους, δινει διαδρομες στο νερο, παιζει με τους ηχους στο γυαλι, στη λαμαρινα, στις ροδες. Δεν εχει αναγκη τη βροχη, δεν δινει καρπους, ειναι χωρος, φυλακη, ονειρο, σκλαβια, σωμα.\nΟδηγωντας βραδυ στην πολη... Ανθρωποι περπαταν, αλλοι με ομπρελες, αλλοι με καπελα. Αλλοι ετσι. Περνάν αναμεσα απο παρκαρισμενα αυτοκινητα, μπαινουν σε μαγαζια, σε μπαρ, εξοδος. Αλλοι οδηγουν ασκοπα, περιφερονται σε δρομους, σε στενα, κεντρικες λεωφοροι υπνωτισμενες. Ενα μνημειο ξεπροβαλλει μακρια και χανεται. Φαναρια-μετρονομοι αναβοσβηνουν στη σειρα, ισα, μπερδευοντας τους ρυθμους τους. Εκκινηση, στροφη, αλλαγη λωριδας στο υγρο οδοστρωμα. Καθρεφτες θολοί και το ιδρωμενο τζαμι δίπλα τριμμενο με το χερι.\nΦωτισμενες βιτρινες κλειστων μαγαζιων και σκοτεινα παρκα. Πολυκατοικιες με καθρεφτες στο ισογειο, το φως σβηνει αυτοματα, καποιος ανεβηκε. Η προσοχη στο δρομο, δεν υπαρχει χρονος για λεπτομερειες. Το βραδυ, η θολουρα της βροχης τα κανει ολα ενα, κουβαρι, μια γυαλινη μπαλα το συμπαν της πολης στα χερια παιδιου που πηρε δωρο.\nΗ τζαζ, μόνος συντροφος. Στις νωχελικες κινησεις του τιμονιου στις στροφες, στους υαλοκαθαριστηρες, στα φωτα των λεωφορων, στις σειρες φαναριων, στη νυχτα. Χωρις συμβολα, χωρις συνειρμους, υγρη και κρυα.


Ματιές στην επικαιρότητα: Αναδιάρθρωση για να βολευτούμε όλοι - Εφημερίδα Ημερήσια Ημαθίας\nThursday 6 Μαΐου 2021 7:17\nΠως τη λένε εκείνη την ελληνική λαϊκή παροιμία; «Πες μου ποιός είναι ο φίλος σου, για να σου πω ποιός είσαι».\nΒλέποντας λοιπόν όλα αυτά τα περίεργα που συμβαίνουν στο ποδόσφαιρο της πανέμορφης χώρας που ζεις, πολλές φορές σκέπτεσαι να την παραφράσεις δίνοντας της γενικότερο νόημα όπως: «Πες μου το επίπεδο του ποδοσφαίρου της χώρας σου, για να σου πω από ποιούς διοικείται».\nΤι ακούγαμε, τι μας έλεγαν, όλο αυτό το διάστημα που βρίσκονταν σε εξέλιξη τα επαγγελματικά πρωταθλήματα; Για όλα τα στραβά και τα ανάπδα, για όλα τα δεινά του ποδοσφαίρου της χώρας μας, ευθύνονταν η αναδιάρθρωση που επιχείρησε πριν ένα περίπου χρόνο, ο πρώην υφυπουργός Αθλητισμού Γιώργος Βασιλειάδης.\nΟ διαχωρισμός του επαγγελματικού ποδοσφαίρου σε τρεις κατηγορίες, είχαν οδηγήσει τις ομάδες κυρίως της Super League 2 και της Football League, σε αδιέξοδο και τα πρωταθλήματα στα οποία ήταν πλέον υποχρεωμένες να αγωνίζονται, στην απαξίωση.\nΑυτό δεν μας έλεγαν σε καθημερινή βάση οι δημοσιογράφοι, ο ηλεκτρονικός και γραπτός τύπος, οι προπονητές, οι ποδοσφαιριστές και οι παράγοντες των ομάδων;\n'Ηρθε λοιπόν ο Κορονοϊός να διακόψει όλα τα πρωταθλήματα και ύστερα από τρεις περίπου μήνες στην κατάψυξη, βγαίνουν οι παράγοντες δύο εκ των τριών επαγγελματικών κατηγοριών, των πιο αδικημένων υποτίθεται, από την αναδιάρθρωση του πρώην υφυπουργού Αθλητισμού του Γιώργου Βασιλειάδη, να ζητήσουν με τον πιο επίσημο τρόπο την διατήρηση της αναδιάρθρωσης, που όπως οι ίδιοι μας την παρουσίαζαν πριν λίγους μήνες, απαξίωνε την κατηγορία στην οποία αγωνίζονταν, αρκεί να μην υπάρξει υποβιβασμός και αντί δύο, όπως προέβλεπε η προκήρυξη, να ανεβούν στην Super League 2 οκτώ ομάδες, έτσι για να βολευτούμε όλοι!!!\nΤο πρόβλημα όπως αντιλαμβάνεστε δεν ήταν οι τρεις επαγγελματικές κατηγορίες που δημιουργήθηκαν με την αναδιάρθρωση που επιχείρησε πέρσι τέτοιον καιρό περίπου, ο πρώην υφυπουργός Αθλητισμού Γιώργος Βασιλειάδης, αλλά ο αριθμός των ομάδων που τις αποτελούσαν.\nΑν η Super League 1 αποτελείτο από 18 ΠΑΕ, η Super League 2 από 16 και η Football League από 14, συνολικά 48 επαγγελματικές ομάδες, όπως προτείνεται σήμερα, όταν αποδειγμένα η χώρα μας δεν σηκώνει ούτε 30, τότε δεν θα υπήρχε πρόβλημα, αφού θα είχαν βολευτεί όλοι!!!\nΚαι μην βιάζεστε να προεξοφλήσετε την απόρριψη του σχεδίου της αναδιάρθρωσης που προτείνουν οι ομάδες της Super League 2 και της Football League από την ποδοσφαιρική ομοσπονδία και από τον πολιτικό προϊστάμενο του αθλητισμού. Εκλογές έρχονται, οι ποδοσφαιρικές Ενώσεις εκπροσωπούν ομάδες, άμεσα ενδιαφερόμενες και οι υποψήφιοι για την διοίκηση της ΕΠΟ χρειάζονται την ψήφο τους!\nΤου χρόνου βέβαια τέτοια εποχή, όσοι δεν καταφέρουν να πετύχουν τον στόχο που είχαν βάλει, θα μιλάνε και πάλι για μια νέα αναδιάρθρωση των επαγγελματικών πρωταθλημάτων, ενώ θα μετράμε τις ομάδες που δεν κατάφεραν να τερματίσουν λόγω οικονομικών προβλημάτων!!!


Φυτοθεραπεία: υγεία με την δύναμη της φύσης!\nΟι καρποί, οι ρίζες τα φυτά έχουν όχι μόνο θρεπτικές αξίες, αλλά και θεραπευτικές ιδιότητες! Η επιστήμη ξαναγυρίζει στη φύση, αναγνωρίζοντας ότι η φυτοθεραπεία είναι ικανή να σώσει εκατομμύρια ζωές.\nΜία επιστήμη που ξαναγεννιέται...\nΥπάρχει συχνά μια αδικαιολόγητη διαμάχη ανάμεσα στα "κλασσικά" φάρμακα, δηλαδή στα χημικά και τη φυτοθεραπεία. Ωστόσο, υπάρχει θέση και για τις δύο ιατρικές θεραπευτικές στρατηγικές, καθώς η μία συμπληρώνει την άλλη. Η αποτελεσματικότητα της φυτοθεραπείας βασίζεται πάνω απ' όλα στη σωστή εκλογή των φυτών. Θα πρέπει να γίνει πολύ προσεκτική επιλογή του είδους, του δραστικού μέρους του φυτού (ρίζα, άνθος, μίσχος, φύλλο, καρπός), του τρόπου καλλιέργειας (έκθεση στον ήλιο, έδαφος, κλίμα) και της κατάλληλης περιόδου για τη σοδειά. Στη συνέχεια, τα φυτά ελέγχονται με αυστηρές μικροβιολογικές μεθόδους, ώστε να έχουν σταθερή περιεκτικότητα σε δραστικά συστατικά.\nΧημικά φάρμακα και φάρμακα της φύσης: Οι διαφορές!\nΤο χημικό φάρμακο συντίθεται από μία μόνο κατηγορία μορίων. Για παράδειγμα, η ασπιρίνη αποτελείται μόνο από μόρια ακετυλοσαλικυλικού οξέως. Στο φυτό, υπάρχει μεγάλος αριθμός διαφορετικών μορίων που δρουν σε αρμονία. Κάποια μόρια έχουν π.χ. αναλγητική και αντιφλεγμονώδη δράση, ενώ άλλα βοηθούν στο να μεταφέρουν τα ενεργά συστατικά στο σημείο δράσης ή ακόμα και να προστατεύουν από τυχόν ανεπιθύμητες ενέργειες. Αντί για μία δράση, στα φυτά υπάρχουν μόνιμα έντονες αλληλεπιδράσεις ανάμεσα σε μία ποικιλία δραστικών συστατικών.\nΣπουδαία φάρμακα που έχουν φυτική προέλευση:\n-Η μορφίνη: ισχυρό αναλγητικό, από χυμό λευκής παπαρούνας.\n-Η ασπιρίνη: συντίθεται με α' ύλη από την λευκή ιτιά.\n-Το κινίνο: παγκόσμιο φάρμακο κατά της ελονοσίας, προέρχεται από την κιγχόνη.\n-Η ταξοτέρη και η βινκριστίνη: αντικαρκινικά φάρμακα που προέρχονται από το δέντρο taxus baccata και βίγκα η ρόδινη.\n-Διγιταλίνη: Προέρχεται από το χελιδονόχορτο και αποτελεί απαραίτητο καρδιοτονωτικό.\nΗ ιστορία για την ιατρική... των φυτών!\nΤο πρώτο κείμενο που γράφτηκε για την ιατρική των φυτών χαράχτηκε σε πλάκες αργιλίου κατά την περίοδο των Σουμέριων το 3000 π.χ. Για χιλιάδες χρόνια, η φυτοθεραπεία ήταν η κυριότερη πηγή φαρμάκων για διάφορες ασθένειες. Με τον ερχομό της "επιστημονικής" ιατρικής περίπου στο τέλος του 19ου αιώνα και με την ανακάλυψη των "θαυματουργών" φαρμάκων (αντιβιοτικά, σουλφοναμίδες...), η φυτοθεραπεία αμφισβητήθηκε και παραμερίστηκε. Όμως, όταν γρήγορα αποκαλύφτηκαν οι ανεπιθύμητες ενέργειες των νέων φαρμάκων άρχισαν πάλι να δείχνουν ενδιαφέρον για τις ιδιότητες των φυτών. Έτσι, κατά την διάρκεια της δεκαετίας του `70, η χρήση των φυτών για ιατρικούς σκοπούς γνώρισε αναμφισβήτητη επιτυχία.\nΣτις μέρες μας, η ανακάλυψη νέων φαρμακολογικών ιδιοτήτων και οι ανεπιθύμητες ενέργειες ορισμένων συνθετικών φαρμάκων βοήθησαν στο να γίνει η φυτοθεραπεία μία αυτοτελής ιατρική. Αποτέλεσμα δεν ήταν άλλο από το να επιβεβαιωθεί ότι τα φυτά μπορούν να μετατραπούν σε αυθεντικά φάρμακα! Στην πραγματικότητα, η καταπολέμηση των πρώτων συμπτωμάτων (στρες, υπερβολικό βάρος, αϋπνία, ρευματισμοί, κακή κυκλοφορία του αίματος...) είναι ο καλύτερος τρόπος για να προλάβουμε την ανάπτυξη πιο σοβαρών ασθενειών, όπως κατάθλιψη, μολυσματικές ασθένειες, διαβήτη.